**ZAPISNIK**

s **10. sjednice** Gradskog vijeća Grada Makarske,

održane **26. kolovoza 2022.** godine

u gradskoj vijećnici

***(tonski zapisnik sjednice je dostupan na www.makarska.hr)***

Početak u 09.00 sati.

Tajnica Gradskog vijeća Grada Makarske Lara Rakušić Ivanković konstatirala kako je temeljem elektronske prijave utvrđen kvorum te da je na sjednici nazočno 13 od 15 vijećnika kao i da je održavanje sjednice pravovaljano.

 **Sjednici nazočni vijećnici:**

1. Gordana Muhtić
2. Marina Puharić
3. Jakov Lovreta
4. Frane Filipeti
5. Tina Međurečan
6. Jurica Klarić
7. Jakša Jurasović
8. Jure Brkan
9. Marko Raos
10. Marko Ožić-Bebek
11. Miro Mucić
12. Petar Kelvišer
13. Stjepan Zelić

Odsutni vijećnici:

1. Joze Vranješ
2. Ivana Miočević Franić

 **Ostali nazočni:**

 1. Zoran Paunović, gradonačelnik Grada Makarske

 2. Antonia Radić Brkan, zamjenica gradonačelnika Grada Makarske

 3. Lara Rakušić Ivanković, tajnica Gradskog vijeća Grada Makarske

 4. Tonći Batinić, savjetnik u Upravnom odjelu za opće poslove i imovinu Grada

 5. Sandra Vranješ, privremena pročelnica Upravnog odjela za javne potrebe i društvene

 djelatnosti

 6. Matko Lovreta, privremeni pročelnik Upravnog odjela za razvoj Grada

 7. Ivana Kraljević Radalj, privremena pročelnica Upravnog odjela za proračun, financije i

 naplatu potraživanja

 8. Antonijo Zec, upravitelj Pogona za obavljanje komunalnih djelatnosti u Gradu

 Makarskoj

 9. Tamara Batinić Ćulav, savjetnica pri Upravnom odjelu za razvoj Grada-zadužena za

 komunalno gospodarstvo

 10. Ivana Pleić, viša stručna suradnica pri Upravnom odjelu za javne potrebe i društvene

 Djelatnosti

 11. Nela Franić, predsjednica Odbora za javna priznanja i imenovanje ulica i trgova

12. Josip Karamatić., ravnatelj Gradske galerije Antun Gojak

13. Ana Duvnjak, ravnateljica Gradske knjižnice Makarska

14. Marinko Tomasović, ravnatelj Gradskog muzeja Makarska

15. Predrag Aranđelović, predstavnik srpske nacionalne manjine

**Predstavnici medija:** RMR, TV Jadran – Studio Pašalić, Makarska danas – Ozren Franić i Ivona Čirak, Radio Split- Vedran Ribarević

Predsjednica Gradskog vijeća Gordana Muhtić je na temelju čl. 82. Poslovnika o radu Gradskog vijeća Grada Makarske konstatirala da je sjednici nazočna većina vijećnika.

Himna „Lijepa naša domovino“

Na temelju članka 70. Poslovnika o radu Gradskog vijeća Grada Makarske predsjednica Gradskog vijeća Grada Makarske je objavila popis vijećnika koji su se prijavili za postavljanje vijećničkih pitanja i otvorila vrijeme predviđeno za vijećnička pitanja.

**Vijećnik Marko Ožić-Bebek,** postavlja pitanja:

1. Prvo pitanje s obzirom da sam vidio je više iz znatiželje, vidio sam u medijima spominju se romobili, bicikle, natječaji, meni je uvijek bilo nejasno o čemu se radi kod onih bicikla koje su na rivi. Vidim da ih nitko ne vozi, pa me zanima ako ih nitko ne vozi tko plaća? Je li plaća vlasnik tih bicikla Gradu, ako on plaća Gradu onda je on u minusu a ako plaća Grad njemu tu uslugu onda je to problem jer nema potrebe za tom uslugom jer ljeti gosti ne mogu vozit jer je gužva a naši ljudi nisam vidio nikoga da je uzeo tu biciklu pa me zanima kakav je odnos i tko financira to, tko kome plaća u toj realizaciji te usluge koja je po meni bespotrebna jer se ne može realizirati, pogotovo se ljeti ne može realizirati kakve su gužve po šetnici i po gradu.
2. S obzirom da je podijeljeno otkaza ovdje u Gradu dosta i očekuje se da će biti tužbi zanima me, a mi upozoravamo na to stalno, zanima me hoće li gradonačelnik to iz svog džepa platit ili će to platit Grad Makarska kad se ta tužba i ako se ta tužba realizira i dobije?

**Gradonačelnik Grada Makarske Zoran Paunović,** odgovara na postavljena pitanja:

1. Za ovo prvo pitanje pretpostavljam da ste mislili na uslugu Nextbike ono što postoji.

**Vijećnik Marko Ožić-Bebek,** odgovara na upit:

1. Onih desetak bicikla koji već godinu i više stoje tamo. Bili su i prije pa smo mi to, u mandatu prethodnog gradonačelnika je maknuto, sad ste vi opet vratili.

**Gradonačelnik Grada Makarske Zoran Paunović,** odgovara na postavljena pitanja:

1. Da pa zato što je procijenjeno da je to dobra i kvalitetna usluga koja će, mislim da je to i u vlasništvu Grada makarske, dakle kupljeni su bicikli za vrijeme vašeg mandata Turistička zajednica mislim da je preuzela tako da zapravo oni su stali cijelo vrijeme tamo na skladištu i jednostavno smo ih osposobili.
2. Što se tiče drugog vašeg pitanja vezano za otkaze. Dakle cjelokupna sistematizacija, cjelokupno novo ustrojstvo je napravljeno upravo na način, mislim ne znamo kakvi će bit ishod suda, vidjet ćemo ali ja vjerujem da Grad tu neće snositi posljedice. Drago mi je da mislite na to, mi isto tako mislimo, zaista se nadam da će sud odlučiti, mislim ne znamo kako će odlučiti, o tome možemo razgovarat u onom trenutku kada budu podnesene tužbe i kada se na sudu vidi tko je bio u pravu.

**Vijećnik Marko Ožić-Bebek,** nadopuna pitanja:

1. Ja sam pitao za pretpostavku ako se izgubi, ne nadate li se ili ne nadate li se, nego ako se izgubi tko bi trebao snosit posljedicu.

**Gradonačelnik Grada Makarske Zoran Paunović,** odgovara na nadopunu pitanja:

1. Ako se izgubi. Ja s tom mišlju uopće ne ulazim u diskusiju, ako se izgubi.

**Vijećnik Marko Ožić-Bebek,** komentar odgovora:

1. Znate zašto pitam? Zato što je u ovom Gradskom vijeću gradonačelnik Bilić rekao da će on snosit troškove ako izgubi se sud između Gazilja i Rose, na kraju su izgubili taj sud a bivši gradonačelnik nije platio a bio je obećao, pa me zanima kakav vi stav imate po tom pitanju.

**Predsjednica Gradskog vijeća Grada Makarske Gordana Muhtić,** odgovara na komentar:

1. Sudske postupke plaćaju troškove i naknadu ona strana koja izgubi. Dakle vrlo je jasno ako je poslodavac to je zakonska procedura, sve ostalo ovo što ste sad iznijeli su špekulacije.

**Gradonačelnik Grada Makarske Zoran Paunović,** odgovara na komentar:

1. Ali ja nisam siguran da je izgubljen spor, pogotovo sa gospodinom Rosom. Koliko mi je poznato mislim da je gospodin Roso izgubio spor.

**Vijećnik Marko Ožić-Bebek,** odgovora na komentar:

1. S Gaziljem je.

**Gradonačelnik Grada Makarske Zoran Paunović,** odgovara na komentar:

1. Sad ste rekli da gospodin Gazilj i Roso da ste sigurni da je Grad izgubio spor, ja mislim da nije. Ja mislim da je drugostupanjska čak presuda donesena u kojoj je gospodin Roso izgubio spor.

**Vijećnik Petar Kelvišer,** postavlja pitanja:

1. Prvo pitanje ću postaviti odnosno krenit ću s jednim citatom koji kaže: „Možda bi zaista trebalo organizirati prosvjed ali i medijski dignuti na jednu višu razinu“. To ste vi izjavili gospodine gradonačelniče nedavno za portal Makarska danas žaleći se na odnos Županije prema Makarskom domu zdravlja. S obzirom da ste se oglušili o prijedlog NLO-a o formiranju Odbora za zdravstvo sa stručnjacima koji bi svojim znanjem i iskustvom mogli pridonijeti rješavanju ovog problema možda je zaista javna zagovaračka kampanja jedino rješenje. Dakle mislite li u tom smislu organizirati prosvjed i kada?
2. Kada će se pred gradskim vijećnicima naći prijedlog izmjena i dopuna Prostornog plana s obzirom da je javna rasprava završila prije tri mjeseca? Da podsjetim vaše glavno predizborno obećanje bilo je zaustavljanje prekomjerne izgradnje kroz što hitnije mijenjanje prostorno-planske dokumentacije. Umjesto da pomognete i da pomognu izrađivačima u pripremi prijedloga izmjena i dopuna stručni tim Društva arhitekata Split medijski se obračunava s onima koji u sklopu zakonske procedure iznose svoje primjedbe. Dakle što se tu događa i kada možemo očekivati konačni prijedlog izmjena i dopuna Prostornog plana?
3. Temeljem odluke o preustroju rada gradske uprave i nove sistematizacije radnih mjesta zaposlenici Grada neko vrijeme već rade na probni rok od tri mjeseca, ako se ne varam. S obzirom da je taj rok istekao jeste li i u kojoj mjeri zadovoljni s njihovim radom? Ako jeste možete li mi svoje zadovoljstvo potkrijepiti nekim konkretnim primjerom u smislu da neki poslovi i zadaci koji se ranije nisu mogli obavljati sada to mogu. Ukratko je li gradska uprava prema vašem mišljenju nakon svih ovih promjena učinkovitija?

**Gradonačelnik Grada Makarske Zoran Paunović,** odgovara na postavljena pitanja:

1. Dakle što se tiče Doma zdravlja mislim da sam tu bio jasan, to je zapravo i tu sam sam prozvao zaista mislim najodgovorniju osobu što je Dom zdravlja u Makarskoj na ovakvoj razini kakva je a to je župan Blaženko Boban. Dakle godinu dana smo organizirali jako puno sastanaka i sa čovjekom koji je na čelu Doma zdravlja i sa čovjekom koji je na čelu Hitne pomoći i sa različitim doktorima. Sam Bog zna koliko sam puta nazvao i vas gospodine Raos, koliko sam puta urgirao da nešto napravite po tom pitanju, zamolio sam vas i nedavno ako se sjećate da organiziramo sastanak sa premijerom Plenkovićem koji je bio u Makarskoj, nije se dogodilo ništa. Ja ne znam evo ovdje je s nama i uvaženi zastupnik gospodin Brkan koji je ne voljom građana već zaista kao zamjena ministra zdravstva ušao u Sabor, to je najvažnija politička funkcija u državi. Moje pitanje zašto, zašto ništa ne poduzimate po pitanju zdravstva i zašto to niste digli na višu razinu. Mi smo još u desetom mjesecu prošle godine apelirali, sa Domom zdravlja potpisali smo ugovor, rekli smo da ćemo sufinancirat kardiologe, doveli smo i potpisali skoro ugovor sa gospodinom Pjerom Milunovićem dječjim kirurgom i također s urologom. Jedan papir, dakle jedan papir se čeka deset mjeseci, dakle čisto da vam kažem na koji način funkcionira to. Dakle dovoljno je bilo nazvati ministra Vilija Beroša da spusti jedan papir i da omogući Domu zdravlja da gospodin Pjer Milunović dođe i obavlja pretrage za djecu, da može pregledavat primjerice kad je dijete slomilo ruku, nogu, može pregledavat longete, da se ne treba radi toga ići u Split. Isto tako za urologa, dakle deset mjeseci već čekamo jedan papir, dakle to je doslovno telefonski poziv. Meni jednostavno nije jasno zašto, iz kojeg razloga konstantno već dugo godina HDZ šuti o tome. Zašto ne poduzimate nešto? Imali ste konkretno vertikalu vlasti, ja sam godinu dana čeka da se nešto napravi po tom pitanju radeći non stop, okupljajući ekipu, vršeći pritisak na Dom zdravlja, međutim ništa se ne događa. A vi gospodine Kelvišer evo, ja sam zaista za to da organizirate prosvjed, evo organizirajte prosvjed ali ne pred zgradom Grada, pred zgradom Županije, dakle građanima mora bit jasno da je Županija vlasnik Doma zdravlja u ovom trenutku. Županija je vlasnik, Dom zdravlja je ustanova Splitsko-dalmatinske županije o tome se radi. Dakle ja sam bio prije nego što sam uopće ušao u politiku, vi kad ste skupljali potpise za Platno ja sam bio jedan od potpisatelja, ja sam bio zaista sretan kad se Makarska trgla i na neki način skupila četiri i nešto tisuće potpisa, napravite to isto za Županiju, napravite to isto za Dom zdravlja, imat ćete podršku od mene, mi kao vlast radimo na drugim poljima. Znači bez zdravstvene infrastrukture nećemo imat ni turizam, morate toga bit svjesni. Dakle mora ljudima bit jasno, dakle jedan jedini odgovorni krivac za zdravstvo u gradu Makarskoj je župan Blaženko Boban.
2. Što se tiče vašeg drugog pitanja kada će se donijeti Prostorni plan. Tu evo zaista nisam htio izlaziti u medije ali vi ćete to potvrditi, kad smo donijeli odluku o tome prvi tko je ustao protiv toga je Klub vijećnika HDZ-a. Klub vijećnika HDZ-a koji je krenuo prema Županiji da je procedura donošenja tekstualnih izmjena Prostornog plana napravljena mimo procedure, mimo zakona, mimo zakonske procedure i vi ste izašli s tim. Dakle na isti način na istoj proceduri doneseni su Prostorni planovi prijašnje vlasti u vašoj garnituri istina je i onda šta se događa, događa se da gospođa Vuković, mislim postoji dokumentacija, postoji dokumentacija koju je u početku poslala da je zaista tako napravljeno mimo procedure, kasnije je naknadno na našu protutužbu zapravo reagirala gdje je rekla zaista da je napravljeno sve po proceduri. Dakle na osnovu toga je kasnila cijela procedura, trebalo je skoro godinu dana da dobijemo suglasnost Županije skoro godinu dana. U onom trenutku kad je dobivena suglasnost Županije u tom trenutku smo odmah dva dana nakon toga stavili javnu raspravu. Svi komentari su obrađeni, ide još finalno poliranje, ja vjerujem u sljedećih dva do tri tjedna do kraja devetog mjeseca ćemo imat finalnu verziju Prostornog plana.
3. Pitanje vaše treće dakle vezano za sistematizaciju radi li gradska uprava bolje ili ne, ja zaista mislim da radi, ja zaista mislim da radi, ja zaista mislim da je puno produktivnija i to se vidi na rezultatima a vidit ćete kasnije na izvješćima od strane pojedinih odjela.

**Vijećnik Petar Kelvišer,** komentar odgovora:

1. Što se tiče prvog pitanja ja ne tražim vašu kuknjavu, mene zanima što vi kao političar, profesionalni političar možete napravit po pitanju ovoga. Što se tiče vaših pregovora sa Županijom ne znam koliko je toga bilo, nigdje to nije bilo zapisano, nisam vidio nikakve zapisnike, na koji način ste to iskomunicirali ili niste ja to zaista ne znam ali vi morate naći način kako će se ovaj problem riješiti. Dakle stručno na stručan način, morate imati stručan tim ljudi koji će na tome raditi. Što se tiče prosvjeda mi ne možemo organizirati prosvjed kao NLO, mi možemo sudjelovati u radnom tijelu koje će se baviti ovim problemom a ako želite možemo vam objasniti na koji način se istražuje, zagovara i analizira u javnim politikama, tada možda i nešto napravimo.
2. Što se tiče drugog pitanja ja bih stvarno volio da ovo ide što prije i nadam se da će to biti do kraja mjeseca da dobijemo taj konačni prijedlog izmjena i dopuna. Koliko ja znam još uvijek se tapka u mraku, još uvijek se ne zna što sa tim primjedbama napravit i na koji način finalizirati taj konačni prijedlog. I molim vas Makarska nije Zagreb koji je ono jedan flat prostor ravni, Makarska je prostor koji se već godinama, desetljećima, devastira zaustavite molim vas tu betonizaciju prihvatite primjedbu koje stručni ljudi su dali kroz javnu raspravu pa eto i moja kolegica Ivana koja sad trenutno nije tu. Napravite sve da se betonizacija i višestambena izgradnja zaustavi.
3. A što se tiče trećeg pitanja molim vas jedan konkretan primjer, potkrepu, znači što prije nije se moglo napraviti sad u novom reustroju funkcionira. Je li to nekakva suradnja, je li to nekakav drugačiji način raspodjele posla, efikasnost, brže rješavanje nekih pitanja. Gdje ste ono baš vidjeli da je bolje nego što je bilo prije?

**Gradonačelnik Grada Makarske Zoran Paunović,** odgovara na komentar:

1. Evo vezano znači za Prostorni plan, govorite cijelo vrijeme da poslušamo stručne savjete. Pa to je ono što radimo od početka uključili smo struku. Tko je struka ako nije Društvo arhitekata struka. Tko je struka ako nisu ljudi koji su na fakultetima, koji predaju na fakultetima. Tko je struka, o kojoj vi struci govorite, vi govorite o Draganu Srziću koji nam je tu iznio 80% neistinitih teza, publicistički ne znam preko medija, 80% znači vi sve one primjedbe koje je on govorio jednostavno su netočne, neistinite, obmanjuje javnost i toj e vama struka, te prijedloge bi trebali prihvatit. Ja sam od početka tvrdio dvije su osnovne stvari u gradu Makarskoj koje ne funkcioniraju, to je betonizacija i to je zdravstvo. To su dvije osnovne stvari od početka to govorim i na tome radimo. Sa novim Prostornim planom zaustavljamo betonizaciju, jeste vi uopće pogledali evo recimo konkretno ovu reakciju evo opet struke na intervju Dragana Srzića, jeste pogledali koliko je tu neistine izneseno.
2. Što se tiče Odbor za zdravstvo, nije problem formirat ću Odbor za zdravstvo, ako hoćete možete i vi bit u tom Odboru za zdravstvo. Nije problem, dakle formirat ću Odbor za zdravstvo ali vi meni recite iz vaših prijašnjih iskustava pratili ste rad prijašnjih gradskih uprava, prijašnji Odbor za zdravstvo šta se napravilo? Bio je na čelu Odbora za zdravstvo i vaš stranački kolega gospodin Damir Mendeš ako me sjećanje služi, vi ste gospodine Bebek doktor, mislim šta se napravilo recite mi konkretan prijedlog šta se napravilo kad se formirao Odbor za zdravstvo.

**Vijećnik Petar Kelvišer,** odgovora:

To nije predmet vi sad morate naći rješenje. Prebacivat sve na županiju i župana kako su oni krivi od toga mi nemamo adekvatnu zdravstvenu zaštitu.

**Gradonačelnik Grada Makarske Zoran Paunović,** odgovara:

Ali o čemu vi pričate gospodine Kelvišer? Ja vam ponovno govorim Županija je ta koja upravlja sa Domom zdravlja. Meni je sramotno ono neki dan naslikavanje gospodina župana Bobana koji otvara novi Dom zdravlja u Solinu, pazite u Solinu, njegovom Solinu koji je osam kilometara od Splita, najsuvremeniju moguću ljekarnu otvara, robotiziranu. Šta otvara evo vi mi recite šta otvara? Koliko je novaca uloženo u Solin, a Makarska i cijelo Makarsko primorje, znate i sami koliko gravitira ostalih općina okolo, koliko gravitira turista, danas je ovdje sigurno preko 50.000 turista u ovom gradu. Mi nemamo osnovnu primarnu zdravstvenu zaštitu. U Solin se ulažu novci uloženi su novci u Zagvozd u Imotski, u Makarsku ne. I šta rade naši ljudi, šta su radili četiri godine, imali su vertikalu vlasti, ništa, šta je radio Odbor za zdravstvo koji je bio formiran pri Gradskom vijeću, ništa i vi meni sad kažete formirajte i vi Odbor za zdravstvo. Pa nitko nije prozva gospodina Bobana zadnjih ne znam koliko, on je odgovorna osoba, župan Blaženko Boban je odgovorna osoba za stanje zdravstva u Makarskoj.

**Vijećnik Jure Brkan,** povreda Poslovnika:

Povrijeđen članak 80., gradonačelnik vrijeđa vijećnike na način da iznosi laži, objede i neistine koje su čak i utužive. Ovo sve što je dosad rekao je čista laž za koju on nema nijednog trenutka dokaza. Nijedne sekunde dokaza. On laže i kleveće kako nas vijećnike bivšu vlast a isto tako i župana Bobana. Istina je da se dva puta u svom mandatu sastao, jednom sa županom a drugi put sa zamjenikom župana, nikad riči jedne nije rekao u ovom tonu ko šta sada ovako alarmantno govori ne bi li ga narod čuo. Kuka u maniri Aleksandra Vučića ko da mu je on politički otac a ne Zoran Milanović, a u biti radi se o jednome javašluku, neradu i samokorištenju i lopovluku kojeg on provodi u ovome Gradu. Za Dom zdravlja prvu stvar što je napravio skupa s vama na čelu da ste zaustavili osamostaljenje Doma zdravlja, vi ste ga zaustavili. Da smo nastavili s tim projektom on bi bio sada gradski i bila bi situacija kudikamo bolja. Ovako kukaš ko Aleksandar Vučić, lažeš i upireš prstom na sve ostale, sram vas istih bilo.

**Predsjednica Gradskog vijeća Grada Makarske Gordana Muhtić,** odgovara na povredu Poslovnika:

 Gospodine Brkan vaš prigovor da je povrijeđen Poslovnik primljen je na znanje.

**Gradonačelnik Grada Makarske Zoran Paunović,** nastavljaodgovarat na postavljena pitanja:

1. Ako ja mogu samo na ovo treće pitanje. Samo kratko ću vam evo primjerice reći šta je napravljeno, naravno ja to ne komuniciram jer ne stignemo sve komunicirat koliko se stavri zaista radi i koliko je gradska uprava učinkovitija nego što je to bilo prije. Primjerice upravo se događa digitalizacija gradske uprave, upravo se događa digitalizacija arhiva, recimo nešto što se godinama nije rješavalo vi sad imate suradnju više odjela koji su bez ikakvih problema u tri do četiri mjeseca napravili arhiv Grada Makarske, on se sad trenutno digitalizira. Vi ste imali situaciju koja nas je dočekala primjerice da su se virmani nosili na Poštu, na FINU, da bi se vršila plaćanja u Gradu Makarska. Uvedeno je internet bankarstvo, to je bio jedan od prvih poteza. Međutim ono što sada još ne znate mi ćemo među prvima bit gradska uprava na osnovu koje ćemo imati mogućnost plaćanja sa kripto valutama, razumijete došli smo od pradoba u sasvim. Pitali ste me da vam dam nekoliko primjera, ja vam dajem nekoliko primjera u kojima je nova organizacija gradske uprave puno produktivnija i puno bolje odrađuje zadatke. To ste mi pitali.

**Predsjednica Gradskog vijeća Grada Makarske Gordana Muhtić,** postavlja pitanja:

1. Prvo pitanje vezano je za stanje hortikulture u gradu Makarskoj. Svjesni smo poteškoća koje su postojale prethodnom razdoblju pa bih molila gradonačelnika da nam kaže što se planira u sljedećem razdoblju po tom činiti? Dakle vezano za sadnju i ozelenjavanje našega grada.
2. Drugo pitanje vezano je za tezu da ova gradska uprava forsira ideju elitnog turizma u Makarskoj. Obzirom da sam aktivna već osam godina, da znam da smo u predizborno vrijeme te zadnjih godinu dana komunicirali isključivo o održivoj i zelenoj Makarskoj ugodnoj za život prije svega njezinim građanima a onda turistima molim vas da ukratko pojasnite kakva je vaša vizija Makarske kao turističke destinacije?

**Zamjenica gradonačelnika Grada Makarske Antonia Radić Brkan,** odgovara na postavljena pitanja:

1. Vezano za ovu temu hortikulture, razlozi za poteškoće održavanja zelenila u biti u ovom periodu zaista jesu dvostruki. S jedne strane imamo enormnu sušu, iznimno visoku temperaturu a s druge strane imamo i devastiran cjelokupan sustav hortikulture, dakle nedovoljnu opremu. Značajno smanjen broj zaposlenika koji mogu raditi strojevima, dogodilo se još u međuvremenu nekoliko ozljeda i bolovanja. Dakle jesmo tu malo devastirani, međutim na tržištu generalno nedostaje kadra koji može adekvatno obavljati te poslove a to smo sve i ustanovili još i dodatno izanalizirali prebacivanjem Pogona u Komunalac. Ono šta je bitno da se danas, vi znate da smo uspostavili Zeleni ured, to su mladi ljudi koji imaju završen studij upravo smjera krajobrazne arhitekture ili nešto srodno tome i oni su zaista tu za svoj grad i nisu samo sa strane s nekim komentarima već ativno sudjeluju i u radu i u pomoći gradskoj upravi. I ono što možemo na kraju zaključiti da danas u uređenju krajobraza kao i svim drugim djelatnostima se ide u smjeru da svaka naša intervencija bude i ekološki prihvatljiva i što više održiva, tj. samoodrživa pa se tako savjetuje i upotreba autohtonih biljaka i biljaka iz sličnih klimatskih podneblja. Ono što je bitno za zamijetit a to imamo upućene su kritike od građana i svjesni smo toga a to je tema travnjaka i to je aktualna tema ne samo kod nas nego i generalno jer za održavanje travnjaka uz sve ostalo što je nekako preduvjet da travnjak dođe je potrebno od jedne do sedam litara vode na m2. Ovo ljeto je to bilo sedam litara. I upravo težnja za smanjenjem površina pod travnjacima mora postojati ako ne iz nekih ekoloških onda iz financijskih razloga. Naravno da su travnjaci lijepi i da daju posebnu estetiku prostoru i ne treba reći kategorično ne travnjacima u gradu ali na njih bi trebali gledat kao na egzotiku a egzotika naravno ne treba bit na svakom koraku. To je neki cilj i smjer u kojemu idemo, održivosti, samoodrživosti, uključenje što više autohtonih biljaka koje neće zahtijevati toliku potrošnju vode i ono što je bitno je da smo ovo proljeće već očistili borove, na jesen se kreće sa novom sadnjom. Predviđeno je da gradu nedostaje nekih 400-ak stablašica kako bi pokrili ključne koridore od točke A do točke B i uklonili upravo ovaj dio zvizdana i direktnog izloženosti suncu što građana, što turista i na tome će se sad sustavno radit, tj. radi se napravljen je plan, na GIS-u smo to sve složili i u principu na jesen kreće sadnja a planiramo naravno i uređenje sustava navodnjavanja što će automatski uštediti vrijeme i da postojeće djelatnike onda možemo preusmjeriti i preraspodijeliti na neke druge poslove. Evo to je što se tiče hortikulture.
2. Što se tiče šuškanja i govorkanja o elitnom turizmu, pa samo kad uzmemo statistiku u obzir, a mislim da je statistika ključna da bi uopće krenili razmišljat o nekakvom razdoblju ono što znamo je da od ukupnog broja kreveta u Makarskoj preko polovice je u objektima srednje klase, tj. ima tri zvjezdice tu imamo 51%, čak 2/3 kapaciteta nalazi se u objektima sa jednom do tri zvjezdice i tu bi trebali svakako pribrojiti kapacitete u objektima bez kategorizacije, znači tu pričamo upravo o apartmanizaciji i na neki način devastaciji i nesustavnoj organizaciji i vođenju smjera razvoja turizma što bi nas onda dovelo na udio od preko 80% kapaciteta je u principu u objektima srednje klase. A s druge strane udio visokokvalitetnog smještaja tj. onog sa pet ili četiri zvjezdice ima udio od 2.7% u ukupnim kapacitetima. Znači samo kad vidimo brojke bez da išta drugo analiziramo možemo reći da je Makarski turizam u ovom trenutku u smislu turističke ponude vrlo popularna ali jedna prosječna, usudila bih se čak reći ispod prosječna destinacija. I u tom kontekstu govorit o elitnom turizmu totalno je promašeno jer elitni turizam podrazumijeva da svakom gostu u svakom trenutku u destinaciji se može ispunit svaka želja na najvišoj razini bez smeča, bez gužvi, bez buke, znači to je elitni turizam. Kad pričamo o elitnom turizmu elitnog turizma nema ni u Hrvatskoj a kamoli u Makarskoj, njega eventualno ima možda u Monacu ili Dubaiju i možda puno važnije pitanje poštovana predsjednice od tog elitnog je što se postiže ulaganjem u projekte koje smo pokrenuli poput manifestacija koje imaju atrakcijski potencijal privući gosta van sezone. to je u našem slučaju recimo WTA ili kvalitetna enogastronomska ponuda. Pričali smo jednom i o Michelin restoranima, naravno kada odete na njihovu stranicu onda ćete vidjet da je tu više kategorija. Imate zvjezdice, imate preporuke i imate Michelin bib. Dakle mi tu ne pričamo o nikakvom elitizmu i elitnim oblicima. Svatko tko je otvorio stranicu Michelina zna da oni potiču lokalne namirnice, autohtonu kuhinju i kako bih to rekla, ljude koji, znači obiteljske restorane koji nisu neki lanci. To je ulaganje u kvalitetnu enogastronomsku ponudu. Znači to nema veze sa cijenom, neki Michelinovi restorani sa preporukama su jeftiniji od trenutno naših restorana na plaži. Zatim poticanje razvoja specifičnih oblika turizma kao što je npr. nautički u kojem smjeru idemo. Pa onda imamo ono što nam je jako važno je podizanje kvalitete i kategorizacije smještajne ponude, osobito hotelskog smještaja koji u biti ima što za ponuditi u vrijeme kad nije dovoljno toplo da bi se ljudi kupali. E to su te jer to što postižemo tim ulaganjem to se sigurno se s tim ne postiže elitni turizam već se postiže upravo ono čemu se u biti sve primorske destinacije diljem svijeta pa tako i u Hrvatskoj teže ali samo rijetke uspijevaju a to je da se smanji ovisnost o ljetnim mjesecima i da se privuku gosti i izvan razdoblja kupanja a od čega onda cijela destinacija ima koristi, znači to je poanta. S tim se ne postiže elitni turizam već se smanjuje ovisnost o ljetnim mjesecima, dakle tu se konkretno ide u smjeru kvalitetnog i održivog turizma. Ono što je važno je da drukčiji način za produžit sezonu ne postoji, ni znanost ni struka ne znaju za drugi način a alternativa nam je ova koju imamo danas a to su dva tri mjeseca znojit se u gužvi u gradu i na plažama kao i dosad a ostatak godine stavit ključ u bravu a svi znamo gdje nas to vodi. A to nas vodi do toga da ćemo se jednog dana samo zapitat di su nestali gosti i zašto više ne dolaze u Makarsku. I to je razlog da u principu potaknemo još jedanput temu i osvijestimo sve nas zajedno da smo dionici i gamechangeri na neki način promjena jer govoriti da se u ovakvim projektima razvija elitni turizam je naprosto smiješno. Jesmo dobili smo nagradu na Malti. Nismo je platili. Pa evo meni je žao cijenjeni vijećniče što vi niste nikad do sad imali takvu priliku ali zahvaljujući možda iskustvima i gradonačelnika i mene, našim kontaktima i spoznajama i redovitom praćenju šta se događa na bazenu Mediterana smo dobili nagradu upravo za trud i smjer razvoja Makarskog over turima tj. prekomjernog turizma u selektivne i održive oblike. Ja sam ponosna na tu nagradu, ponosna sam s razlogom i opravdano i evo meni je žao što vi niste imali takvu priliku, u biti možda mi čak i nije žao.

**Predsjednica Gradskog vijeća Grada Makarske Gordana Muhtić,** komentar odgovora:

1. Dakle nagradu niste dobili za naslijeđeno stanje nego na ono što planirate napraviti i smjer u kojem idete.

**Zamjenica gradonačelnika Grada Makarske Antonia Radić Brkan,** odgovara na komentar:

1. Mi smo nagradu dobili za smjer u kojem idemo i to se analiziralo i evaluiralo od strane struke koja nije mala, možete pogledati njihove stranice i vidjeti tko je tamo, i samo otići na takav forum i bit sudionik i dobit nagradu za koju smo se iznenadili uopće da smo je dobili jer smo došli dole kao gosti, kao dobar primjer prakse, gradonačelnik je držao jednu panelicu i to je bio razlog. Međutim nagrada nas je ugodno iznenadila i dala još veći vjetar u leđa a moram isto tako reći i otvorila neke nove pregovaračke pozicije na razini hrvatskog turizma što Makarskoj iznimno puno znači jer ako niste primijetili zadnjih godinu dana moram priznat da se Makarska puno češće spominje u jednom pozitivnom i lijepom kontekstu, ne u plaćenim medijima nego u medijima generalno i u struci.

**Vijećnik Frane Filipeti,** postavlja pitanja:

1. Prvo pitanje odnosi se ja mislim na jedan od malo gorućih tema u gradu, upućeno je gradonačelniku, naime zanima me u kojoj su fazi radovi na vrtićkom objektu Maslina i što nam možete reći više o tome?
2. Drugo pitanje se odnosi na arhitektonski natječaj projekta rive i da nam malo više kažete o tome.

**Gradonačelnik Grada Makarske Zoran Paunović,** odgovara na postavljeno pitanje:

1. Ja ću kratko samo već sam i komunicirao na facebook stranici nedavno. Imamo redovite sastanke, voditelj projekta Neven Vranješ i ja zajedno sa nadzorom redovito obilazimo gradilište. Prije dva dana se postavljao asfalt što znači da je to zaista u završnoj fazi, uređuje se okoliš, službe Županije i Ministarstva su u pripravnosti, naravno oni nam nakon tehničkog pregleda i nakon što naš Odjel za urbanizam izda uporabnu dozvolu oni moraju dati konačno zeleno svjetlo i konačan dokument da bi vrtić mogao raditi. Sa sigurnošću u ovom trenutku zaista mogu reći da će djeca na jesen ući u vrtić i to me zaista raduje. Moram opet naglasit kroz nekoliko Gradskih vijeća sam to spominjao, to je dakle dugogodišnji projekt, započeo ga je gradonačelnik Tonći Bilić, gradonačelnik Jure Brkan ga je doveo dokumentacijski do kraja te započeo i proveo javnu nabavu a ova vlast ja završila vrtić i to je zaista velika stvar za naš grad.

**Zamjenica gradonačelnika Grada Makarske Antonia Radić Brkan,** odgovara na postavljena pitanja:

1. Što se tiče ovog drugog pitanja vezano za rivu evo ja ću odgovorit. Natječaj je završen, pobjednički rad tj. projekt je koji ima dobar smjer je odabran od strane stručnog žirija i to je pobjednički rad studija, Arhitektonskog studija Emur i evo ja koristim priliku sada i pozivam sve naše sugrađane i slušatelje Radio Makarske rivijere da se pridruže na otvorenju izložbe koju inače i po proceduri kad se rade arhitektonski natječaji organizira Društvo arhitekata koje u principu je pokrenulo natječaj a dogodit će se otvorenje svečano u nedjelju 28. kolovoza u osam sati u Galeriji u dvorištu Antuna Gojaka, biti će gore članovi žirija, biti će članovi i pobjedničkog tima a vjerujem i ostali nagrađeni radovi tako da će te i svi građani i svi koji smo danas ovdje imat ćete priliku porazgovarat, postavit pitanja i možda sve neke svoje nedoumice dobit odgovore na licu mjesta. mi smo iznimno zadovoljni struka je izabrala rad koji je izvediv, koji je prihvatljiv arhitektonski za naše podneblje i vjerujem da ćemo polako krenuti sa papirologijom nakon što se završi izložba.

**Vijećnica Tina Međurečan,** postavlja pitanja:

1. U kojoj fazi je uređenje pomoćnog terena na Gradskom sportskom centru?
2. Zanima me naplata kazni u gradu, kako taj sustav funkcionira i jesmo li zadovoljni)
3. Treće isto tako jako aktualno pitanje ove sezone. Ušli smo u sezonu sa 80-ak mjesta više parking u gradu no znamo da to definitivno nije dovoljno s obzirom da naša kućanstva imaju otprilike u prosjeku dva automobila iako se radi na planu te održive urbane mobilnosti koji bi ajmo reći dugoročno riješila ta analiza prometa međutim recite mi u nekim dijelovima grada naplata je već odavno na snazi dok neki drugi dijelovi grada to još nemaju pa me sad zanima hoće li biti proširenja zone naplate parkiranja?

**Gradonačelnik Grada Makarske Zoran Paunović,** odgovara na postavljena pitanja:

1. Dakle evo vezano za vaše prvo pitanje izradu pomoćnog terena, nogometnog terena na Gradskom sportskom centru, naime izvođač radova je uveden u posao 16. kolovoza, rok je 30 dana da završi posao tako da očekujemo da će u tom periodu sve biti zaista gotovo. Dosadašnje javne nabave su napravljene po pravilima struke naravno, najveći problem je zapravo bio ove objektivne prirode što su rokovi nabave materijala zbog rata u Ukrajini i svih ovih ostalih stvari koje su nam također bile poznate i na građevini koju smo radili na vrtiću tako da zaista u roku od 30 dana od 16. kolovoza teren će biti završen.
2. Odgovor na vaše drugo pitanje vezano za naplatu kazni u gradu tu sam zaista zadovoljan. Nekidan sam bio i sa voditeljem redara gospodinom Nemčićem vodili smo baš razgovor na ovu temu, do 01. srpnja kad sam stupio na dužnost izdano je znači 2.112 obavijesti ili ukupno 850.000,00 kuna a samo do 23. kolovoza, dakle od 01. srpnja do 23. kolovoza 4.000 obavijesti ili 1.500.000,00 kuna, dakle sustav sve uspješnije funkcionira. Uvjeren sam da se građani, da im se zapravo neće opće više isplatit kršit zakon i propise ovoga Gradskog vijeća. Uvođenje ovog novog sustava naplate omogućilo je zapravo da predmeti se obrađuju u što kraćem roku, smisao je da se počinitelja odvrati od počinjenja prekršaja, prometnih prekršaja, smisao da počinitelj prekršaja u kratkom roku od počinjenja dobiju dopis u kojem se vlasnika vozila traži dostava podataka ukoliko ne dostavi podatke o vozaču koji upravlja njegovim vozilom koje je napravilo prekršaj propisane su novčane kazne u iznosu 5.000,00 do 15.000,00 kuna tako da zaista mislim da je ovdje bitno prevencija i da drugi put vozači koji rade takve prekršaje promisle dva puta prije nego što prekršaj naprave.
3. Evo prvo ću ponovit zapravo da je i promet i parkiranje dakle jedan izuzetno složen problem, to sam odgovara i vama ako se sjećate gospodine vijećniče Raos kad ste pitali na Gradskom vijeću, to je nešto što je zaista uz zdravstvo i betonizaciju prioritet koji trebamo rješavati, međutim problem prometa se ne može riješiti preko noći. Što se tiče parkirnih mjesta uveli smo parkiranje na nekoliko mjesta, primjer Istoka pokazuje baš da bez obzira što su određeni pojedinci negodovali da je upravo to novo uređenje prometa koji uključuje puštanje u rad spoja Zrinsko-Frankopanske sa D8 koju je napravio vijećnik gospodin Joze Vranješ, pripremio i ova gradska vlast je izvela i nova regulacija prometa sa dijelom Zrinsko-Frankopanske na križanju sa Baškovoškom ulicom po elaboratu koji je izrađen po zahtjevu Odbora za promet te naravno iscrtavanje one sve horizontalne signalizacije u konačnici i sama naplata parkinga je upravo dovela do većeg prometnog reda tako da me to zaista raduje. Parking se u rupi sada napokon koristi, do sada je rupa zjapila prazna, stanovnici i gosti su značajno smanjili nepropisno parkiranje. Također iz razgovora sa vijećnicom Međurečan koja živi na tom predjelu a osobno sam se u to uvjerio već tjednima na Istoku mogu pronaći se slobodna mjesta za parkiranje. A sve ove mjere uz povlaštenu kartu ljeti 80,00 kuna, 50,00 kuna zimi za stanovnike koji nemaju karte iz zone I. pomoglo je da se na neki način uvede red. Ono što bih još htio reći da analiziramo stanje i u svim drugim dijelovima grada, slična pravila će bit primijenjena svugdje gdje se utvrdi da zapravo naplata parkiranja zajedno sa drugim mjerilima regulacije prometa može pomoći. Mi smo za ovu sezonu za Zelenku osigurali nove parkinge u Molizanskih Hrvata, za Zelenku je također uključeno da ekipa koja parkira na Zelenci a koji gravitiraju Zadarska ulica i okolne ulice zaista zjapi prazno iako smo ga osigurali tako da evo očekujem da će se i u ostalim kvartovima polagano uvoditi red što se prometa u mirovanju tiče.

**Predsjednica Gradskog vijeća Grada Makarske Gordana Muhtić,** odgovara

Samo jedna mala omaška vam se dogodila Molizanskih Hrvata je Gorinka a Zelenka su parkinzi na području Kuće Sunca, to je parking koji je u Zadarskoj ulici i koji gravitira ali to je čista omaška u priči. Dakle taj dio smo obuhvatili ali evo nadam se će i ovo arhitektonsko rješenje koje je uključivalo i zatvaranje rive u nekoj od faza kad se steknu uvjeti za to zaista biti još jedno rješenje a koliko znamo i rješenje za Peškeru uključuje izgradnju garaže pa onda i to je jedan od načina rješavanja problema parkinga u gradu. Složen je problem a očito se mora realizirati rješenje u fazama.

**Vijećnik Jurica Klarić,** postavlja pitanja:

1. Moje prvo pitanje recite nam detalje oko uređenja prostora za Fakultet hotelijerstva?
2. Molim vas da nam date nove informacije oko Makarske pijace.

**Gradonačelnik Grada Makarske Zoran Paunović,** odgovara na postavljena pitanja:

1. Mislim da ćemo čak i danas u kasnijoj točki dnevnog reda govoriti o ovome no zadovoljstvo mi je zapravo reći da postoji izuzetna suradnja između Sveučilišta i Grada. također ono što je već i prije poznato Sveučilište ja sklopilo ugovor sa Franjevačkom provincijom tako da mogu koristiti određene prostore, pribavljene su sve potrebne suglasnosti, građevinska dozvola je za rekonstrukciju tu, završava se adaptacija. U međuvremenu sa prof. Pavićem koji je dekan smo iskomunicirali prošle godine da se koriste prostorije gradske za održavanje nastave, dio te nastave će se održavati i ove godine dokle se ne završi potpuna rekonstrukcija. Očekujemo da će rekonstrukcija biti gotova za onaj sljedeći semestar, to znači da do kraja ove godine očekujem da će se završiti adaptacija Franjevačkog samostana što onda znači da će studenti ući u ove prostorije sa početkom sljedećeg semestra. Evo sad možda čisto da kažem i to evo postigli smo dogovor sa Sveučilištem da upravo te preuređeni prostori u onom trenutku kada nema predavanja da se koriste za, da ih Grad koristi za svoje potrebe tako da je to jedan zajednički projekt gdje će Grad podržavati Sveučilište gdje mislimo da je to zaista jedna od infrastrukturnih najvećih stvari koja se dogodila ovom Gradu gdje je Sveučilište na neki način otvorilo studije u Makarskoj, proširilo ga je sada na 3+2 dakle na 5 godina studija te je to nešto što će, broj studenata će se u sljedećim godinama povećavati. Postoji naravno suradnja Sveučilišta sa ostalim sveučilištima u Europi i svijetu i događat će se ta međunarodna razmjena što je izuzetno bitno da grad oživi tokom zimskih mjeseci.
2. Što se tiče drugog pitanja bilo je vezano za Makarsku pijacu. Imali ste priliku čitati po medijima, svašta se izvještavalo ali evo ja bih možda čisto ukratko nekakav hodogram događanja. Dakle tržna inspekcija izlazi u jedanaestom mjesecu prošle godine utvrđuje da Makarska tržnica nema minimalne tehničke uvjete, naređuje Gradu da ih ishodi te ukoliko ne bude Grad ishodio minimalne tehničke uvjete naređuje da se tržnica zatvori. U međuvremenu naravno inspektor podiže tužbu prema Gradu, podiže tužbu prema meni kao odgovornoj osobi. S obzirom da tržnica nema uporabnu dozvolu naš odjel za urbanizam pokreće postupak, ja naravno računam kako zaista ne bi trebalo biti problema jer tržnica je tu već godinama ako ne i stoljećima, međutim naravno imamo problem nadstrešnica koja nema nikakav dokument za gradnju nelegalno je napravljena a obzirom da je rađeno nakon 2011. godine jednostavno ne podliježe legalizaciji. Dakle imate nešto što je nelegalno, što ne može dobiti uporabnu dozvolu pa samim time ne možemo dobiti minimalne tehničke uvjete. Da stvar bude gora nakon medijskih natpisa na teren izlazi građevinska inspekcija daje nam rok od 120 dana da skinemo nelegalnu nadstrešnicu, dakle sada imate i službeni papir gdje morate nešto napraviti inače slijede ogromne sankcije za Grad i mene kao odgovornu osobu ukoliko u 120 dana ne uklonite nadstrešnicu. Ja naravno nalažem da se nadstrešnica skine sukladno rješenju građevinske inspekcije, naravno postoji negodovanje razumljivo, opravdano, međutim izbora nemamo, odnosno izbor je ili skinuti odmah ili skinuti nakon 120 dana dakle to što bi bilo negdje u osmom mjesecu kada je sezona u punom jeku. Dakle mi skidamo odmah a da bi bilo sve legalno i da bi mogli dobit, dobivamo uputstva zapravo od Županije da je potrebno napraviti WC dakle sanitarni čvor za posjetitelje te još neke manje preinake. Također je potrebno tržnicu izdvojiti u zasebno poduzeće jer ne smije se Grad baviti tržnom djelatnosti. To je sad sve napravljeno, građevinski radovi su završeni, WC je napravljen. Danas je evo vidit ćete imat ćete priliku na Gradskom vijeću je i odluka o tome da se provjerava tržna djelatnost Komunalcu i to su sve papiri koji su potrebni da od Županije već sljedeći tjedan nadam se dobijemo minimalne tehničke uvjete. Ja sam često na tržnici pitaju me kad će početi sa plaćanjem štandova, evo ja sad želim izraziti javno i zahvalu prodavačima na tržnici na strpljenju tako da ovih osam mjeseci što su prodavali na tržnici neće im se uopće obračunat štand ali od devetog mjeseca kreću fakture i kreće normalno funkcioniranje tržnice.

**Vijećnik Jakov Lovreta,** postavlja pitanja:

Pitanja koja sam htio postaviti gradonačelniku bila su vezana za Dom zdravlja u Makarskoj, odnosno odnos Splitsko-dalmatinske županije prema problemima u funkcioniranju Doma zdravlja Makarska samim time i prema zdravstvenim potrebama naših građana i adekvatnoj zdravstvenoj usluzi i zdravstvenoj zaštiti koju jedinica lokalne samouprave zaslužuju. Međutim kolega Kelvišer je postavio to pitanje a kolega Kelvišer je postavio isto drugo pitanje koje sam htio postavit gradonačelniku a to je do kud se došlo sa izmjenama i dopunama Prostornog plana uređenja Grada Makarske i kada prijedlog istih možemo očekivati na sjednici Gradskog vijeća. Budući kao što sam rekao da su ta pitanja postavljena, dobili smo odgovore od strane gradonačelnika, ako gradonačelnik smatra da nešto nije stigao reći što se u narednom razdoblju namjerava napraviti ja ga molim da nadopuni svoj odgovor, a u suprotnom evo ja odustajem od ovih pitanja.

**Gradonačelnik Grada Makarske Zoran Paunović,** odgovara na postavljena pitanja:

Evo ja bih samo nadopunio vezano za zdravstvo, dakle ja bih tu pohvalio i dvije novinarke koje su se uključile, ja sam ih zamolio i gospođu Dijanu Turić i gospođu Ivonu Čirak da zajednički popratimo cijelu priču, da je sad zaista prilika da budemo zajedno, da svi načelnici sa Makarske rivijere također sljedeći tjedan imamo veliki sastanak, u međuvremenu se dogodilo i da zbog pritiska nam je od strane Županije i Odbor za zdravstvo dao rok do 01.09. da se očitujemo o stanju zdravstvene zaštite i zaista je bitno da u utorak imamo sastanak da zajedno zauzmemo stav i da ovdje nema niti lijevih, desnih, HDZ, DP, NLO, nebitno dakle mislim da je infrastruktura zdravstvena preduvjet bilo čega drugoga na našoj rivijeri, bilo čega drugoga u gradu Makarskoj i turizma i svih ostalih djelatnosti. Također bi tu pohvalio i naravno angažman doktora, doktora Jerkovića, gospođe Verice Šarić, najviše naravno gospođe Nevene Čović koja je uvijek na raspolaganju. Tako da zaista evo u ovome trenutku apeliram. Apeliram i vas gospodine Kelvišer ukoliko zaista u sljedećih mjesec dana ne prođe ja bih volio da vi organizirate, onako slično ko šta ste organizirali za Platno, prikupljanje potpisa, peticija da se ide.

**Vijećnik Petar Kelvišer,** odgovara gradonačelniku:

Ne znam zašto ponovno to govorite, mislim ja sam vama rekao davno i sad opet govorim imate moj broj telefona i mail, javite mi se, napravite stručno tijelo, imenujte ljude koji će tu bit, neka se kroz neke sjednice sa zapisnicima da bude ono kako treba i onda ćemo zajedno radit. Mislim nemojte mi to na takav način radit.

**Predsjednica Gradskog vijeća Grada Makarske Gordana Muhtić,** odgovara

Kolega Kelvišer nije bilo, bilo je više usmjereno, generalno nemojte upadat u riječ molim vas. Vi sigurno u razredu ne biste voljeli da vam na taj način učenici upadaju bez da se jave. Meni je drago da je ovaj generalni pritisak medija i vas sviju malo promijenio stav Županije koja sada ponovno priča da bi dopustila koncesiju za laboratorij. Ja se sjećam još kad sam ja bila u oporbi moj jedan zahtjev koji sam ja skoro svako vijećničkim pitanjima ponavljala je bio upravo taj zahtjev da se raspiše koncesija jer tada u tom periodu ja mislim da je to bila 2017. godina bilo je ljudi koji su bili zainteresirani međutim to se odbilo, onda se čekalo da se završi, da se polože neki stručni ispiti, onda je došla gospođa Selma, onda je gospođa Selma otišla a naša agonija se nastavila. Dakle koncesija se traži za laboratorij već dugi niz godina ali evo sad po ovim nekakvim javnim izjavama gospodina ravnatelja Doma zdravlja možda u tom smjeru ovaj put se zaista ostvare obećanja koja se dugo daju ali evo do sada nisu bila ostvarena. Oprostite mi na ovoj digresiji ali zaista sam imala o temi Doma zdravlja zaista potrebu nešto reći.

**Vijećnik Jakša Jurasović,** postavlja pitanje:

1. Ja imam jedno pitanje za gradonačelnika pa evo ovako. Moram reći da mi se iz razgovora s mlađom populacijom našeg grada čini da je iznimno dobro prihvaćen program Maestrale koji je u kombinaciji sa koncertima na Kačiću, tribute bendovima, također druženjima studenata pod naslovom *I wanna dance,* ali također i *Green Art Kalom* koji su se uklopili u *Maestrale* u kolovozu čine ovo ljeto stvarno šarolikim pa evo pitanje je pretpostavljam da ste već radili neku preliminarni analizu s TZ-om pa ako jeste zanima me kakva je za ovo ljeto i kave su reakcije, je li?

**Zamjenica gradonačelnika Grada Makarske Antonia Radić Brkan,** odgovara na postavljeno pitanje:

1. Sezona još uvijek traje i vjerujemo da će trajati još kroz cijeli deveti mjesec i barem prvi dio desetog, takve su barem najave što se tiče hotela koji nekako preuzimaju ulogu u podsezoni kada više kupališni dio nije ključan. Danas je u gradu preko 15.000 gostiju koji su prijavljeni putem e-visitora. Dakle mislim da još nije vrijeme za raditi neke velike analize ali smatram da je ove godine postignuta jedna sjajna sinergija i suradnja velikog broja dionika u organizaciji manifestacija i događanja u gradu što zaista pozdravljam i osjećam zahvalnost prema koji su se uključili i to je upravo smjer u kojem trebamo ići. Znači poduzetnici, obrtnici, ugostitelji, civilni sektor, javni sektor, svi zajedno trebaju stvarati nove vrijednosti temeljene na jasnim smjernicama razvoja grada a Grad je tu kako bi iste podržao i bio administrativna i logistička platforma. Što se tiče projekta *Maestrale* on ove godine traje od srpnja do rujna, dakle tri mjeseca s nekom tendencijom da dogodine krene naravno i ranije a *Maestrale* je definitivno novi vjetar skrivene Makarske i u biti je sadržajno to rezultat našeg nastojanja da revitaliziramo staru gradsku jezgru. Bitno je istaknut da se uključio velik broj dionika iz dva, tri sektora i reakcije sugrađana pa i gostiju su odlične. Preko 500 gostiju je posjetilo besplatne *storytellinge* teme koje je vodila Agatha i njezin sin znači na poljskom i engleskom jeziku u dva mjeseca. S tim da su te ture bile limitirane, da po turi ne može bit veliki broj ljudi jer će past kvaliteta. Ali ono što je važno je da je tih 500 gostiju kontrolirano, kvalitetno, konkretno, dobilo informaciju koju smo mi željeli prenijeti o Makarskoj, o njenoj tradiciji, o autentičnosti, posjetili su mjesta koja možda sami lutajući po gradu i pronalazeći informacije ne bi našli. Sretna sam što vidim da su se tu i domaćini prijavljivali svoje goste, to je dokaz da je stvarno zaživjelo. Znači mi imamo jedan sustav kroz QR kod gdje se u principu svaki gost prijavi i baš kad sam gledala tu analizu od tih 500-ak gostiju u principu dosta domaćina koji se ponavljaju iz tjedna u tjedan prijavljuju ovisno koliko, dvoje, troje, četvoro, petoro gostiju i to je super to je sjajno i to je to. Znači na takav način u principu i vi kao domaćin koji iznajmljujete privatno bilo vile, apartmane, smještajne jedinice, možete dat svojim gostima nekakvu dodatnu vrijednost, informirat ga i uključit ga u biti u život grada. u principu *Maestrale* cijeli taj dio upravo uključivanjem svih smo pokazali da svi zajedno volimo ovaj grad, njegujemo stil i tradiciju življenja i na tome trebamo radit, to su čim prepoznaju domaći automatski će prepoznati turisti. Samo evo recimo stavila sam na papir tko je sve sudjelovao i na koji način, uključivali su se ljudi od početka kako smo krenuli pa kako se to dalje rolalo dolazile su nove ideje što u biti čini projekt boljim i bogatijim pa su u projektu sudjelovale naše klape, umirovljenice, Glazbena škola sa mladim talentima, Folklorni ansambl Tempet koji je svaku srijedu stvarno imao odlične performanse bilo na Kačiću bilo na Trgu Tina Ujevića i na jedan ležeran i nepretenciozan a reprezentativan profesionalan način su upoznavali goste sa osnovnim koracima i uključivali ih aktivno u program. Tu su zatim i naši obrtnici, umjetnici iz *Green Kale* kojima se zahvaljujem jer u principu oni su neka pokretačka poduzetnička snaga koje očekujemo sve više i više al evo s njima smo krenuli i nadam se da će oni bit neka okosnica priče. I tu su naši najmlađi iz Big benda juniora koji su prošlu srijedu stvarno oduševili prolaznike svojim uličnim nastupom i osim ovoga imali smo i ovaj *Arte* dio koji smo povezali sa *Okolo* i imali smo bendove po raznim dvorištima, pjacetama, koji su se događale. Tu su i Makarski studenti koji nisu bili direktno vezani uz *Maestrale* ali nije ni poanta u tome, bitno je da su se uključili, angažirali, pokazali inicijativu, došli sa dobrim prijedlogom koji smo zajedno onda oblikovali i ovo što je Jakša i primijetio u principu pokrenuli su priču *I wanna dance* na kojoj nisu bili samo studenti nego su bili i potencijalni studenti i bivši studenti i netko tko nije studirao, dakle privukli su širu populaciju što je u biti evo sjajno i pohvalno i drago mi je da naši Udruga Makarskih studenata je aktivna. Nadam se da to neće bit samo neki početni paket već da će ga imat kontinuirano kroz godine. Sve u svemu smatram da je bila jedna dobra suradnja svih dionika i vjerujem daće se u tom smjeru i nastaviti.

**Vijećnik Jure Brkan,** postavlja pitanja:

Pozdravljam sve naše slušatelje naše Makarane koji nas slušaju i prije svega moram ih upozorit evo sad je 10 sati i 7 minuta od 9 sati od kad smo počeli toliko neistina je gradonačelnik iznio da je to nešto nevjerojatno. Znači prosto je, teško je i mučno slušat koliko je, kad znaš nešto o čemu se radi, kad znaš nešto šta si radio, kad znaš nešto što naš grad treba, kako naš grad izgleda i onda slušat ovakve nebuloze, ovakve laži, objede i uvrede to je jednostavno vrlo, vrlo, teško. U biti pokazuje njegov karakter, pokazuje ono kakav je neradnik, ne radi ništa, nije ga briga za naš grad, bavi se sitnim partikularnim interesima i onda kada sve ide u propast upire prstom u druge i okrivljuje sve druge oko sebe za sve. Nažalost ovome gradu neće donijet ništa dobro, nakon četiri godine njegove vladavine ostat će kako je on sam rekao rasulo i ja ne znam tko će to više rasulo popravit. Svi odgovorni ljudi koji su odgovorno dosad vodili svoj Grad zgražaju se a trošak ćemo plaćat svi mi u gradu. Bilo koje pitanje koje se njemu postavi nećete dobit iskren odgovor, nećete dobit ništa što ste tražili pa stoga i ja ću moje pitanje samo postaviti jer znam da mi nećete odgovoriti ali tražit ću u pisanoj formi, da ih dobijem pisani jer može poslužit nekome drugome a i svakako ostat će pisani trag za buduće generacije šta je radio i kako se ponašao.

1. Moje pitanje prvo. Po kojem članku zakona, na kojoj osnovi ste Tenis klubu Kaštela isplatili 900.000,00 kuna? Znači bez jasnog natječaja a to je kompletno u suprotnosti sa člankom 6. stavkom 1. Uredbe o kriterijima, mjerilima i postupcima financiranja, ugovaranja programa i projekata od interesa za opće dobro koje provode udruge? Tenis klub Kaštela nije proveo ništa za ovaj grad, 900.000,00 kuna ste oštetili gradski proračun. One sve bajarije i maštanja kako je WTN turnir neko čudo nama donio ja ne znam u kojem gradu vi živite, koliko ste ga nahvalili ja mislim da će *Roland Garros* promijenit svoj termin iduće godine tako kako bi pustio WT Makarska na taj prestižni datum. To je meni stvarno nejasno a želim napismeno odgovor po kojoj zakonskoj osnovi ste bez natječaja isplatili 900.000,00 kuna gradskog novca Tenis klubu Kaštela? To je prvo pitanje.
2. Drugo pitanje. Sad smo čuli zamjenicu gradonačelnika kako hvali program *Maestrale,* kako je ovo ljeto nikad bolje na svijetu nije bilo i kako ćemo dugo pamtit. Hoćemo sigurno. Ono što mene zanima, isto tražim napismeno odgovor, koliko su nas te *Maestrale* koštale, koliko nas košta kićenje Lištuna, Prvosvibanjske, od strane *Okolo*, slušam nekidan u radijskoj emisiji prvi put ikad itko u povijesti ih je netko pozvao da gostuju van Zagreba i to je bio naš gradonačelnik i oni su oduševljeni. Pa mene zanima za koje novce su oni došli ovdje da nam okite grad i drugo, i zanima me također ovi tajni koncert koji je bio organiziran za SKOJ-ovce i Komitet i koliko nas je i to koštalo?
3. I treće pitanje vrli gradonačelniče zašto niste nastavili sa osamostaljenjem Doma zdravlja Makarska? Sve ste preduvjete imali spremne trebali ste samo nastaviti raditi. Vi to niste jer to je veliki posao i treba netko odgovarati za to a vi ne želite odgovarati, želite samo upirati prstom i pustiti da sve ide u propast.

**Predsjednica Gradskog vijeća Grada Makarske Gordana Muhtić,** odgovara:

Malo izvan vremena ali pošto ste bili dosta konkretni nije nikakav problem. Evo slobodno se dogovorite ako želite odgovorit s obzirom da je gospodin Brkan tražio uglavnom pismeno sva tri možete odmah, možete u pisanom obliku kako želite.

**Gradonačelnik Grada Makarske Zoran Paunović,** odgovara na postavljena pitanja:

Da možda je najbolje u pisanom obliku, možda čisto kao dezinformacija, odnosno kao informacija gospodinu Brkanu evo ja sam primjerice jučer, za prvo pitanje, ja sam primjerice jučer dobio poruku gdje se primjerice Rafael Nadal i Carlos Moya su se upoznali sa Makarskom, potpisali se na majicu Makarska open, zamislite to. Ovo je samo jedna od stvari a ne znam jeste li vidili onaj izvještaj što smo pisali na Facebook stranice gdje ste vi imali uloženo koliko ste imali a na kraju je cjelokupna PR vrijednost projekta preko 60.000.000,00 kuna, očito niste vidjeli. Ali dobro u svakom slučaju dobit ćete odgovor sa svim informacijama u pisanom obliku.

**Zamjenica gradonačelnika Grada Makarske Antonia Radić Brkan,** odgovara na postavljeno pitanje:

1. Pa evo s obzirom na pitanje vijećnika Jure Brkana na ovu temu *Maestrale* ja ću isto se dogovoriti da napišemo pisani odgovor i mislim da apsolutno niste referentna osoba koja će reći je li to dobro ili nije s obzirom na iskustvo koje imate. Drugo Maestrale je projekt koji je radila Turistička zajednica, organizirali su ga zajedno kako sam već ranije rekla više dionika a to je bio javni, privatni i civilni sektor i vrijednost ukupnog projekta koji je trajao tri mjeseca, u koji je uključena i taj famozni kako vi kažete tajni koncert, nije tajni nego na skrivenoj lokaciji i upravo da se postigne efekt da ljudi lutaju po kalama i to vam se zove marketing. Inače postojale su naljepnice na putu koje su jako jasno i transparentno komunicirale to ali naravno ima ljudi koji to primijete i koji ne primijete, targetirali smo koga jesmo i zadovoljni smo dosadašnjim rezultatima. Inače vrijednost cijelog projekta koji je odobrilo i Turističko vijeće za tri mjeseca je 250.000,00 kuna, zamislite, ja bih baš voljela vidjet koliko su vaši projekti dok ste bili predsjednik Turističke zajednice, a i tražit ću ih, koštali. Jer ovo je tri mjeseca, projekt koji je kako ste i sami rekli nekidan zamislite bio na HRT-u i na radijskoj emisiji, pa fantastično a popratili su nas i apsolutno svi *lifestyle* portali. Dakle nema potrebe za opravdavanjem jer mislim da radimo sjajan posao po tom pitanju a prvenstveno je *Maestrale* tu kako bi oživio staru gradsku jezgru. I takav pristup vaš, vi vjerojatno nikad nećete bit poduzetnik i stvarat neku novu vrijednost ali taj projekt i nije usmjeren prema vama već ljudima poput onih koji su sad trenutno u Green Kali, koji rade i trude se, pokušavaju dobit sredstva i razvijat nove vrijednosti po kojima će ovaj grad bit prepoznatljiv gospodine vijećniče.

**Vijećnik Jure Brkan,** komentar odgovora:

1. Evo kao što sam rekao besmisleno je postavljati pitanja gradonačelniku a izgleda i dogradonačelnici, zamjenici, jer dobijete samo laži i nikakav odgovor. Ovaj pismeni trag kako i kome je isplaćeno 900.000,00 kuna ja mislim da će zanimat i naše građane, mene zanima osobno, možda i neka druga tijela.
2. To je ono najbitnije a ovo sve ostalo što ste čuli to vam nema veze s mozgom. Taj veliki velebni projekt Maestrale ja sam pitao i želim napismeno ako je tih 250.000,0 kuna sve to što nas je koštalo reć ćemo dobro smo prošli. Ali ja mislim da nije ipak baš sve to. Uzmite samo jednu stvar da je gradonačelnik kao faraon vladao Turističkom zajednicom sve od osmog mjeseca prošle godine do izbora novog direktora bio je sve u jednome i direktor i predsjednik i sve ostalo, on je sam dogovara sve te poslove, on je sam potpisiva i isplaćiva naloge, pa me baš zanima koliko će to sve ukupno izgledati.
3. Sve ovo drugo što govorim ponovno nismo dobili onaj osnovni odgovor. Nije vas briga za grad Makarsku, zbog čega ste odustali od osamostaljenja Doma zdravlja Makarska i ono najbitnije napismeno odgovor zašto 900.000,00 kuna je isplaćeno bez natječaja privatnom tenis klubu je li to zbog jednog potpisa na dresu to me zanima?

**Gradonačelnik Grada Makarske Zoran Paunović,** odgovara na komentar:

1. Vezano za ovo pitanje koje ste spomenuli sad Turistička zajednica, vi morate znat da u onom trenutku kada sam ja preuzeo Turističku zajednicu ona je bila 750.00,00 kuna u minusu što je suludo. Dakle vi imate Turističku zajednicu koja ima konstantan priljev i bila je u minusu, dakle bila je u minusu Turistička zajednica 750.000,00 kuna. U onom trenutku kada smo predali vlast novom direktoru Turističke zajednice gospodinu Validžiću on je na računu imao 1.300.000,00 kuna. Dakle sa 750.00,00 kuna minusa koji me dočekao predao sam Turističku zajednicu sa 1.300.000,00 kuna plusa i cijelo to vrijeme godinu dana Turistička zajednica je nastavila isplaćivat plaće i funkcionirat normalno.
2. Što se tiče samostalnosti Doma zdravlja dakle ja zaista mislim da je to bio vaš predizborni spin, to ste pokrenuli zadnja tri ili četiri mjeseca prije nego što ste izgubili izbore. Evo protupitanje za vas koliko po vama traje osamostaljenje Doma zdravlja, koliko bi trebalo to proceduralno trajat?

**Vijećnik Jure Brkan,** odgovora:

Mi smo donijeli jasan hodogram radnji do konca prošle godine tribalo je oformit kompletnu financijsku situaciju, Ministarstvo i Županija su suglasni bili prenijeti osnivačka prava, mi skupa sa ostalim jedinicama lokalne samouprave na Makarskoj rivijeri od 01.01.2022. godine, ove godine, bi imali samostalni Dom zdravlja da ste se uhvatili posla, da vam je stalo bilo, nije vam bilo stalo. E to vam je ta vertikala kad netko želi radit, to ste vi mogli nastavit, nitko vam nije priječio ali vi niste nego ste se zatvorili ovdje, šetate po Malti, vodate se po WTN turnirima, to vam je posao s time se vi bavite to vas je jedino briga i da li vam je hostel i parking vaš pun. Drugo vas ne interesira.

**Gradonačelnik Grada Makarske Zoran Paunović,** odgovara:

WTA nije WTN, WTN ne postoji turnir. Znači vrlo bitno. Evo ništa. Otprilike kako sam uspio shvatiti po vama je otprilike godinu dana potrebno za osamostaljenje Doma zdravlja, jesam li u pravu?

**Vijećnik Jure Brkan,** odgovora:

Niste u pravu, vi ste tribali nastavit ono što smo mi radili četiri godine prije.

**Gradonačelnik Grada Makarske Zoran Paunović,** odgovara:

Recite mi da li je potrebno, znači tamo gdje ste vi stali ako se i ništa nije radilo, tamo gdje ste vi stali, potrebno je znači godinu dana da se dovede proces do kraja?

**Vijećnik Jure Brkan,** odgovora:

Vi ste trebali nastavit gdje smo mi stali i ne godinu dana nego sedam mjeseci je bilo dovoljno da imamo samostalni Dom zdravlja još. U finišu smo bili, u finišu, a vi ste uspjeli u godinu dana da vam je zatvoren Dom zdravlja, vi lažete, vi ste dva sastanka imali u Županiji, jednom sa županom, drugi put sa zamjenikom župana Šošićem. Ništa vas nije briga, kažete da ćete dobit dječjeg kirurga, šta će kirurg radit, gdje će on to operirat, gdje mu je operaciona sala.

**Gradonačelnik Grada Makarske Zoran Paunović,** odgovara:

Zaista da ste imali bilo kakvu namjeru oko osamostaljenja Doma zdravlja da se to napravi a da nije bio predizborni spin vi biste to napravili u četiri godine svoga mandata jer ovo što je doživjeo Dom zdravlja za vrijeme vašeg mandata, ma zapravo za vrijeme zadnjih ne znam koliko godina i ponavljam odgovoran je gospodin Blaženko Boban. A vi ste imali vertikalu vlasti niste postigli ništa. Bio je Odbor za zdravstvo niste postigli ništa, dakle konstantno se Dom zdravlja zapostavlja na Makarskoj rivijeri kao da su naši građani građani drugog reda o tome se radi.

**Predsjednica Gradskog vijeća Grada Makarske Gordana Muhtić,** odgovara:

Zaboravljene davne izjave našega ministra Kujundžića, kojeg je zamijenio gospodin Vili Beroš koji je omogućio gospodinu Brkanu da bude u Saboru, koji je izjavio da od Makarske do Splita treba 25 minuta tako da neka to objasni svim onim ljudima koji su životno ugroženi u kojem to vremenskom periodu i kojom to Muskovom raketom možemo doći do Splita za 25 minuta.

**Vijećnik Stjepan Zelić,** postavlja pitanje:

1. Imam jedno pitanje vezano je za plaže. Svi znamo da su plaže ogledalo grada i da je to jedan od glavnih faktora zbog čega nas turisti iz sezone u sezonu posjećuju te informacije, sliku našeg grada, plaže, šire dalje u svijet. Zanima me koliko se često plaže čiste i na koji način se čiste i isto tako zanima me da li se iste dezinficiraju i koliko često se dezinficiraju?

**Gradonačelnik Grada Makarske Zoran Paunović,** odgovara na postavljeno pitanje:

1. Plaže se znači usred sezone čiste tri puta dnevno. Dakle uvedena je i ona međusmjena koja prije toga nije bila uvedena. Imali ste priliku, ja sam to komunicirao i na facebook portalu, uključili su se naravno i vatrogasci i sva sreća da su se uključili i da nije bilo požara i javna i dobrovoljna postrojba. Plaže se dezinficiraju također redovito na ovim područjima gdje koncesiju ima Makarska obala. Plaže se također peru redovito sa topovima, morskim topovima. Naravno najveći dio posla je ovdje napravio Makarski komunalac ali kažem napravljena je jedna zajednička akcija, napravljen je ako se sjećate u četvrtom mjesecu akcijski plan. Bilo je potrebno otprilike dva mjeseca da se zarola cijela priča i to je sada mogu reći nakon evo skoro pa gotove sezone, centralne sezone, da sam zadovoljan na koji način je grad čist. U međuvremenu su se događale dosta i turbulencije jer smo imali izdvajanje Pogona od Grada Makarske prema Komunalcu. Od 01.07. od kada je Komunalac preuzeo Pogon također imamo određeni broj ljudi koji redovito cirkularno po cijelom gradu kruže i peru ulice. Evo ne znam da li je to dovoljan odgovor možda čisto da se osvrnem još na ne znam da li je prilika, nije bilo to pitanje, zapravo vezano je bilo upravo za ovaj dio oko čistog grada a to se radi o onoj izjavi tko onečišćuje plažu. Pa eto ja sam evo, ponovno bih htio čisto kratko komentirati tu izjavu koja je bila upućena na šovinistički, dakle ja sam izrazio žaljenje što je moja izjava zapravo krivo interpretirana, naravno da urednik Slobodne Dalmacije od onoga teksta je izvukao u naslovu upravo ono što može izazvati reakciju jer činjenica je da pogotovo ako se radi o nekakvoj potencijalno negativnoj reakciji da je to ono što donosi puno veću čitanost a moja je izjava zapravo išla u smjeru nekulture pojedinaca u stvaranju ogromnog otpada koji se gomila na plaži i čije zbrinjavanje pada zapravo na leđa svih nas. Pada na leđa građana grada Makarske. ja mislim da to nije u redu, ja ć ponovno reći da direktiva Europske unije ide u smjeru da se svatko tko je odgovoran mora brinuti za svoj otpad i mora platiti zbrinjavanje tog otpada jer zašto bi ja, vi, ili bilo tko drugi građanin plaćao zbrinjavanje otpada koji nismo mi generirali nego je generirao netko drugi, tako da se zaista mislim da svi moramo preuzeti svoj dio odgovornost i Komunalac se razvija u tom smjeru, dakle ide se u tom smjeru. Ako netko generira veći dio otpada ne moramo mi snosit trošak nego taj koji je generirao taj otpad. Možete i pogledati neke druge primjere u svijetu, primjerice zbog regulacije ogromnog broja turista jednodnevni izletnici će primjerice već od sljedeće godine morati plaćati ulazak u Veneciju, morat će kupiti ulaznice, tu su vijest prenijeli svi svjetski mediji, nitko nije Veneciju nazvao šovinističkom, Amsterdam planira sličnu mjeru. Tako da je zaključak ukoliko se zaista želimo razvijati kao destinacija koju mi kao ova gradska vlast vodimo Grad, dakle ako se mislimo razvijati kao destinacija selektivnih oblika turizma, ukoliko zaista želimo zadržati i poboljšati i kvalitetu života lokalnog stanovništva, jednostavno ovakav vid turizma koji trenutno imamo mora se obuzdat. Što se tiče gostiju iz BiH ja ću ponovit da brojke koje pokazuju, koje su u Turističkoj zajednici da su BiH gosti kao naši prvi susjedi, da oni jednostavno ne padaju pod utjecaj tih tekstova, tih površnih tekstova koji su izvađeni iz konteksta i kao uvijek i do sada, osobito u korona uvjetima, oni su spašavali sezonu. Tako da mi je drago da i oni u velikom broju ove godine ljetuju zapravo u našem gradu. Tako da su oni oduvijek i bit će uvijek dobrodošli i cijenjeni gosti.

**Predsjednica Gradskog vijeća Grada Makarske Gordana Muhtić,** se obraća vijećnicima:

Ja ću samo jednu minutu reći da sam prilikom nabrajanja prijavljenih osoba, odnosno vijećnika prijavljenih učinila jednu omašku, propustila sam navesti kolegicu Marinu Puharić u vijećničkim pitanjima tako da se i njoj ispričavam i svim vijećnicima zbog toga. Nadam se da vas nisam oštetila. Evo kad se napravi greška bolje je priznati i ispričati se nego to negirati pa ja to činim evo i ovaj put.

Nakon aktualnog sata, a u skladu s člankom 74. Poslovnika o radu Gradskog vijeća Grada Makarske, predsjednica Gradskog vijeća Grada Makarske je predložila sljedeći:

**Dnevni red**

1. Prijedlog Zapisnika sa 9. sjednice Gradskog vijeća Grada Makarske održane 27. svibnja 2022. godine;
2. Prijedlog Godišnjeg izvještaja o izvršenju Proračuna Grada Makarske za 2021. godinu;
3. Prijedlog Izvješća o izvršenju Programa građenja komunalne infrastrukture za 2021. godinu;
4. Prijedlog Izvješća o izvršenju Programa održavanja komunalne infrastrukture za 2021. godinu;
5. Prijedlog Poslovnika o izmjeni i dopuni Poslovnika o radu Gradskog vijeća Grada Makarske;
6. Prijedlog Pravilnika o protokolu Grada Makarske;
7. Prijedlog Odluke o proglašenju počasnim građaninom Grada Makarske;
8. Prijedlog Odluke o dodjeli Nagrade Grada Makarske za 2022. godinu;
9. Prijedlog Odluke o dodjeli Plakete „Grb Grada Makarske“;
10. Prijedlog Odluke o izmjeni i dopuni Odluke o određivanju plaće i drugih prava Gradonačelnika i zamjenika Gradonačelnika Grada Makarske;
11. Prijedlog Odluke o izmjeni i dopuni Odluke o naknadi vijećnicima Gradskog vijeća Grada Makarske;
12. Prijedlog Odluke o izmjenama i dopunama Odluke o povjeravanju obavljanja komunalnih djelatnosti;
13. Prijedlog Odluke o izmjenama i dopunama Odluke o postavljanju oznaka, uređaja i urbane opreme na području kulturno povijesne cjeline grada Makarske;
14. Prijedlog Zaključka o davanju suglasnosti Gradonačelniku Grada Makarske za pristupanje inicijativi Sporazuma gradonačelnika;
15. Prijedlog Zaključka o davanju suglasnosti Gradonačelniku Grada Makarske za sklapanje Sporazuma o prijateljstvu i suradnji između Grada Makarske i Grada Požege;
16. Prijedlog Zaključka o prihvaćanju Izvješća o radu Gradske galerije Antun Gojak za 2021. godinu;
17. Prijedlog Zaključka o davanju suglasnosti na Izvješće o radu Gradske knjižnice Makarska za 2021. godinu;
18. Prijedlog Zaključka o davanju suglasnosti na Izvješće o radu Gradskog muzeja Makarska za 2021. godinu;

**Predsjednica Gradskog vijeća Gordana Muhtić** je predložila da se dnevni red nadopuni točkom:

1. Prijedlog Odluke o izmjenama i dopunama Odluke o načinu pružanja javne usluge sakupljanja komunalnog otpada u Gradu Makarska;

 uz napomenu da predložena točka nadopune dnevnog reda bude 14. točka u redoslijedu a da se sve ostale točke pomaknu za jednu mjesto dalje.

U ime Kluba vijećnika HDZ-a **vijećnik Jure Brkan** je sudjelovao u raspravi i zatražio da se vijećnicima prije glasovanja o nadopuni dnevnog reda predloženom točkom dostavi na uvid materijal za točku kako bi mogli odlučiti da li prihvaćaju ili ne prihvaćaju nadopunu, pojasnivši kako je tako definirano u odredbama Poslovnika o radu Gradskog vijeća. **Predsjednica Gradskog vijeća Grada Makarske Gordana Muhtić** je pojasnila kako će vijećnici dobiti materijal za navedenu točku čim ista postane sastavni dio dnevnog reda.

**Vijećnik Marko Ožić-Bebek** je sudjelovao u raspravi i kazao kako jePoslovnik o radu Gradskog vijeća tu da bi se poštovao i postupalo po njemu kao što se inače inzistiralo i cjepidlačilo kad se vijećnicima ranije tumačilo zašto nešto mogu ili ne mogu jer su nešto propustili učiniti po odredbama Poslovnika. **Predsjednica Gradskog vijeća Grada Makarske Gordana Muhtić** se složila da se vijećnicima dostave materijali i da se onda pristupi glasovanju.

Nakon što su vijećnici dobili materijale i potvrdili da su izvršili uvid u predložene predsjednica Gradskog vijeća Grada Makarske je utvrdila kako je na sjednici nazočno 13 od 15 vijećnika kao i da je održavanje sjednice pravovaljano.

Predsjednica Gradskog vijeća Grada Makarske je stavila na glasovanje prijedlog za nadopunu dnevnog reda.

*Prijedlog za nadopunu dnevnog reda je usvojen s 12 (dvanaest) glasova ZA i 1 (jednim) SUZDRŽANIM glasom.*

 Predsjednica Gradskog vijeća Grada Makarske je stavila na glasovanje nakon usvojenih predloženih nadopuna sljedeći:

**Dnevni red**

1. Prijedlog Zapisnika sa 9. sjednice Gradskog vijeća Grada Makarske održane 27. svibnja 2022. godine;
2. Prijedlog Godišnjeg izvještaja o izvršenju Proračuna Grada Makarske za 2021. godinu;
3. Prijedlog Izvješća o izvršenju Programa građenja komunalne infrastrukture za 2021. godinu;
4. Prijedlog Izvješća o izvršenju Programa održavanja komunalne infrastrukture za 2021. godinu;
5. Prijedlog Poslovnika o izmjeni i dopuni Poslovnika o radu Gradskog vijeća Grada Makarske;
6. Prijedlog Pravilnika o protokolu Grada Makarske;
7. Prijedlog Odluke o proglašenju počasnim građaninom Grada Makarske;
8. Prijedlog Odluke o dodjeli Nagrade Grada Makarske za 2022. godinu;
9. Prijedlog Odluke o dodjeli Plakete „Grb Grada Makarske“;
10. Prijedlog Odluke o izmjeni i dopuni Odluke o određivanju plaće i drugih prava Gradonačelnika i zamjenika Gradonačelnika Grada Makarske;
11. Prijedlog Odluke o izmjeni i dopuni Odluke o naknadi vijećnicima Gradskog vijeća Grada Makarske;
12. Prijedlog Odluke o izmjenama i dopunama Odluke o povjeravanju obavljanja komunalnih djelatnosti;
13. Prijedlog Odluke o izmjenama i dopunama Odluke o postavljanju oznaka, uređaja i urbane opreme na području kulturno povijesne cjeline grada Makarske;
14. Prijedlog Odluke o izmjenama i dopunama Odluke o načinu pružanja javne usluge sakupljanja komunalnog otpada u Gradu Makarska;
15. Prijedlog Zaključka o davanju suglasnosti Gradonačelniku Grada Makarske za pristupanje inicijativi Sporazuma gradonačelnika;
16. Prijedlog Zaključka o davanju suglasnosti Gradonačelniku Grada Makarske za sklapanje Sporazuma o prijateljstvu i suradnji između Grada Makarske i Grada Požege;
17. Prijedlog Zaključka o prihvaćanju Izvješća o radu Gradske galerije Antun Gojak za 2021. godinu;
18. Prijedlog Zaključka o davanju suglasnosti na Izvješće o radu Gradske knjižnice Makarska za 2021. godinu;
19. Prijedlog Zaključka o davanju suglasnosti na Izvješće o radu Gradskog muzeja Makarska za 2021. godinu;

*Ovako predloženi dnevni red je usvojen jednoglasno sa 12 (dvanaest) glasova ZA.*

1. **Prijedlog Zapisnika sa 9. sjednice Gradskog vijeća Grada Makarske održane 27. svibnja 2022. godine**

**Vijećnik Jure Brkan** je sudjelovao u raspravi i kazao kako je na prošloj sjednici Gradskog vijeća koja je održana 27. svibnja i ova danas 26. kolovoza koje su održane samo iz jednog razloga da ne prođe rok od tri mjeseca neodržavanja sjednica Gradskog vijeća što zorno pokazuje stav vladajućih prema onom što građani misle i koliko im se prava demokratskog daje da izraze svoje mišljenje u ovom Gradskom vijeću. Vijećnik je kazao kako se simbolički saziva Gradsko vijeće samo da ne prođe zakonski rok a to odražavaju i predložene točke dnevnog reda o kojima su maloprije glasali i to je nažalost jedna praksa. Vijećnik je kazao kako je želio reći da se sjednica ponovno stavila 27. svibnja u petak, na radni dan, na dan glasovanja u Hrvatskom saboru kada on nije mogao doći. Kako je ta sjednica nastupila nakon otkaza šestorici kolega u gradskoj upravi kojima su se dali otkazi samo iz razloga jer su bili članovi HDZ-a i na toj sjednici su vijećnici Kluba vijećnika HDZ-a demonstrativno napustili sjednicu i zbog navedenog razloga će što se tiče zapisnika glasovati suzdržano.

**Predsjednica Gradskog vijeća Grada Makarske Gordana Muhtić** je odgovorila vijećniku kako ne mora ponovno nabrajati da je od osam sjednica bio nazočan na pet a da je jedna sjednica bila online pa se mogao javiti i sa Antartike.

S obzirom da nije bilo više prijavljenih za raspravu predsjednica Gradskog vijeća Grada Makarske je prijedlog Zapisnika sa 9. sjednice Gradskog vijeća Grada Makarske održane 27. svibnja 2022. godine stavila na glasovanje.

*Zapisnik sa 9. sjednice Gradskog vijeća Grada Makarske održane 27. svibnja 2022. godine je usvojen s 8 (osam) glasova ZA* *i 4 (četiri) SUZDRŽANA glasa.*

1. **Prijedlog** **Godišnjeg izvještaja o izvršenju Proračuna Grada Makarske za 2021. godinu**

Uvodno obrazloženje prijedloga Godišnjeg izvještaja o izvršenju Proračuna Grada Makarske za 2021. godinu je dala **privremena pročelnica Upravnog odjela za financije, proračun i naplatu potraživanja Ivana Kraljević Radalj.**

Uvodno obrazloženje prijedloga Godišnjeg izvještaja o izvršenju Proračuna Grada Makarske za 2021. godinu je dao predsjednik **Odbora za financije i proračun Jakov Lovreta.**

U ime Kluba vijećnika HDZ-a u raspravi je sudjelovao **vijećnik Jure Brkan.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Jakov Lovreta.**

**Vijećnik Petar Kelvišer** je sudjelovao u pojedinačnoj raspravi, na izlaganje mu je replicirala **predsjednica Gradskog vijeća Grada Makarske Gordana Muhtić.**

**Vijećnik Jure Brkan** je sudjelovao u pojedinačnoj raspravi.

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Godišnjeg izvještaja o izvršenju Proračuna Grada Makarske za 2021. godinu stavila na glasovanje.

*Godišnji izvještaj o izvršenju Proračuna Grada Makarske za 2021. godinu je usvojen jednoglasno sa 13 (trinaest) glasova ZA.*

1. **Prijedlog Izvješća o izvršenju Programa građenja komunalne infrastrukture za 2021. godinu**

Uvodno obrazloženje prijedloga Izvješća o izvršenju Programa građenja komunalne infrastrukture za 2021. godinuje dao**privremeni pročelnik Upravnog odjela za razvoj Grada Matko Lovreta.**

U pojedinačnoj raspravi je sudjelovao **vijećnik Petar Kelvišer.**

**Vijećnik Jure Brkan** je sudjelovao u pojedinačnoj raspravi a **vijećnik Petar Kelvišer** mu je replicirao na izlaganje. Vijećnik je odgovorio na repliku. **Privremeni pročelnik Upravnog odjela za razvoj Grada Matko Lovreta** je odgovorio vijećnicima. **Predsjednica Gradskog vijeća Grada Makarske Gordana Muhtić** je replicirala na izlaganje vijećnika a **vijećnik Jure Brkan** je odgovorio na repliku.

**Gradonačelnik Grada Makarske Zoran Paunović** je odgovorio na izlaganje vijećnika iz rasprave a **vijećnik Jure Brkan** mu je replicirao. Gradonačelnik je odgovorio na repliku.

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Izvješća o izvršenju Programa građenja komunalne infrastrukture za 2021. godinustavila na glasovanje.

*Izvješće o izvršenju Programa građenja komunalne infrastrukture za 2021. godinu je usvojeno jednoglasno sa 13 (trinaest) glasova ZA.*

1. **Prijedlog** **Izvješća o izvršenju Programa održavanja komunalne infrastrukture za 2021. godinu**

Uvodno obrazloženje prijedloga Izvješća o izvršenju Programa održavanja komunalne infrastrukture za 2021. godinuje dao **privremeni pročelnik Upravnog odjela za razvoj Grada Matko Lovreta.**

S obzirom da za raspravu nije bilo prijavljenih vijećnika predsjednica Gradskog vijeća Grada Makarske je prijedlog Izvješća o izvršenju Programa održavanja komunalne infrastrukture za 2021. godinustavila na glasovanje.

*Izvješće o izvršenju Programa održavanja komunalne infrastrukture za 2021. godinu**je usvojeno jednoglasno sa 13 (trinaest) glasova ZA.*

1. **Prijedlog Poslovnika o izmjeni i dopuni Poslovnika o radu Gradskog vijeća Grada Makarske**

Uvodno obrazloženje prijedlogaPoslovnika o izmjeni i dopuni Poslovnika o radu Gradskog vijeća Grada Makarskedala je **privremena pročelnica Upravnog odjela za opće poslove i imovinu Grada Lara Rakušić Ivanković.**

S obzirom da za raspravu nije bilo prijavljenih vijećnika predsjednica Gradskog vijeća Grada Makarske je prijedlog Poslovnika o izmjeni i dopuni Poslovnika o radu Gradskog vijeća Grada Makarskestavila na glasovanje.

*Poslovnik o izmjeni i dopuni Poslovnika o radu Gradskog vijeća Grada Makarske je usvojen jednoglasno sa 11 (jedanaest) glasova ZA.*

1. **Prijedlog Pravilnika o protokolu Grada Makarske**

Uvodno obrazloženje prijedloga Pravilnika o protokolu Grada Makarske dala je **predsjednica Gradskog vijeća Grada Makarske Gordana Muhtić.**

U ime Kluba vijećnika HDZ-a u raspravi je sudjelovao **vijećnik Jure Brkan,** kojemu je na izlaganje odgovorila **predsjednica Gradskog vijeća Grada Makarske Gordana Muhtić.**

**Vijećnik Petar Kelvišer** je sudjelovao u pojedinačnoj raspravi, na raspravu mu je odgovorila **predsjednica Gradskog vijeća Grada Makarske Gordana Muhtić.**

**Vijećnik Marko Ožić-Bebek** je sudjelovao u pojedinačnoj raspravi a replicirala mu je na izlaganje **predsjednica Gradskog vijeća Grada Makarske Gordana Muhtić. Vijećnik je odgovorio na repliku.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Pravilnika o protokolu Grada Makarske stavila na glasovanje.

*Pravilnik o protokolu Grada Makarske je usvojen sa 9 (devet) glasova ZA i 3 (tri) glasa PROTIV.*

Nakon stanke predsjednica Gradskog vijeća Grada Makarske je konstatirala kako je temeljem elektronske prijave utvrđen kvorum te da je na sjednici nazočno 8 od 15 vijećnika kao i da je nastavak održavanja sjednice pravovaljan.

1. **Prijedlog Odluke o proglašenju počasnim građaninom Grada Makarske**

Uvodno obrazloženje prijedloga Odluke o proglašenju počasnim građaninom Grada Makarske prof.dr.sc. Dragana Ljutića dala je **predsjednica Odbora za dodjelu priznanja i nazive ulica i trgova Nela Franić.**

U ime Kluba vijećnika HDZ-a u raspravi je sudjelovao **vijećnik Marko Ožić-Bebek.**

U ime Kluba vijećnika SDP Makarska – Stjepan Zelić u raspravi je sudjelovala **vijećnica Marina Puharić.**

**Vijećnik Petar Kelvišer** je sudjelovao u pojedinačnoj raspravi.

U pojedinačnoj raspravi je sudjelovao **vijećnik Marko Ožić-Bebek** kojemu su na izlaganje replicirali **vijećnik Jure Brkan** i **vijećnik Petar Kelvišer.** Vijećnik je odgovorio na replike.

**Gradonačelnik Grada Makarske Zoran Paunović** je odgovorio na izlaganje iz rasprave vijećnika.

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o proglašenju počasnim građaninom Grada Makarske stavila na glasovanje.

*Odluka o proglašenju počasnim građaninom Grada Makarske prof.dr.sc. Dragana Ljutića je usvojena sa 12 (dvanaest) glasova ZA i 1 (jednim) SUZDRŽANIM glasom.*

1. **Prijedlog** **Odluke o dodjeli Nagrade Grada Makarske za 2022. godinu**

Uvodno obrazloženje prijedloga Odluke o dodjeli Nagrade Grada Makarske za 2022. godinu: 1. Germanu Legeru i 2. Marinu Srzićudala je **predsjednica Odbora za dodjelu priznanja i nazive ulica i trgova Nela Franić.**

U ime Kluba vijećnika SDP Makarska – Stjepan Zelić u raspravi je sudjelovala **vijećnica Marina Puharić.**

U ime Kluba vijećnika HDZ-a u raspravi je sudjelovao **vijećnik Jure Brkan.**

**Vijećnik Petar Kelvišer** je sudjelovao u pojedinačnoj raspravi.

U pojedinačnoj raspravi je sudjelovala **vijećnica Marina Puharić.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o dodjeli Nagrade Grada Makarske za 2022. godinu: 1. Germanu Legeru i 2. Marinu Srzićustavila na glasovanje uz napomenu kako će se o svakom predloženom glasovati pojedinačno.

*Odluka o dodjeli Nagrade Grada Makarske za 2022. godinu Germanu Legeru je usvojena jednoglasno sa 13 (trinaest) glasova ZA.*

*Odluka o dodjeli Nagrade Grada Makarske za 2022. godinu Marinu Srziću je usvojena jednoglasno sa 13 (trinaest) glasova ZA.*

1. **Prijedlog** **Odluke o dodjeli Plakete „Grb Grada Makarske“ za 2022. godinu**

Uvodno obrazloženje prijedloga Odluke o dodjeli Plakete „Grb Grada Makarske“ za 2022. godinu: 1. Željku Pašaliću, 2. Valentinu Gojaku i 3. dr. Suzani Čovićdala je **predsjednica Odbora za dodjelu priznanja i nazive ulica i trgova Nela Franić.**

U ime Kluba vijećnika SDP Makarska – Stjepan Zelić u raspravi je sudjelovala **vijećnica Marina Puharić.**

U ime Kluba vijećnika HDZ-a u raspravi je sudjelovao **vijećnik Jure Brkan.**

**Vijećnik Petar Kelvišer** je sudjelovao u pojedinačnoj raspravi.

U pojedinačnoj raspravi je sudjelovala **predsjednica Gradskog vijeća Grada Makarske Gordana Muhtić.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o dodjeli Plakete „Grb Grada Makarske“ za 2022. godinu: 1. Željku Pašaliću, 2. Valentinu Gojaku i 3. dr. Suzani Čovićstavila na glasovanje uz napomenu kako će se o svakom predloženom glasovati pojedinačno.

*Odluka o dodjeli Plakete „Grb Grada Makarske“ za 2022. godinu Željku Pašaliću je usvojena jednoglasno sa 13 (trinaest) glasova ZA.*

*Odluka o dodjeli Plakete „Grb Grada Makarske“ za 2022. godinu Valentinu Gojaku je usvojena jednoglasno sa 13 (trinaest) glasova ZA.*

*Odluka o dodjeli Plakete „Grb Grada Makarske“ za 2022. godinu dr. Suzani Čović je usvojena jednoglasno sa 13 (trinaest) glasova ZA.*

1. **Prijedlog** **Odluke o izmjenama i dopunama Odluke o Odluke o određivanju plaće i drugih prava Gradonačelnika i zamjenika Gradonačelnika Grada Makarske**

Uvodno obrazloženje prijedlogaOdluke o izmjenama i dopunama Odluke o Odluke o određivanju plaće i drugih prava Gradonačelnika i zamjenika Gradonačelnika Grada Makarske dala je **privremena pročelnica Upravnog odjela za opće poslove i imovinu Grada Lara Rakušić Ivanković.**

S obzirom da za raspravu nije bilo prijavljenih vijećnika predsjednica Gradskog vijeća Grada Makarske je prijedlog Odluke o izmjenama i dopunama Odluke o Odluke o određivanju plaće i drugih prava Gradonačelnika i zamjenika Gradonačelnika Grada Makarske stavila na glasovanje.

*Odluka o izmjenama i dopunama Odluke o određivanju plaće i drugih prava Gradonačelnika i zamjenika Gradonačelnika Grada Makarske je usvojena jednoglasno sa 12 (dvanaest) glasova ZA.*

1. **Prijedlog** **Odluke o izmjeni i dopuni Odluke o naknadi vijećnicima Gradskog vijeća Grada Makarske**

Uvodno obrazloženje prijedlogaOdluke o izmjenama i dopunama Odluke o naknadi vijećnicima Gradskog vijeća Grada Makarskedala je **privremena pročelnica Upravnog odjela za opće poslove i imovinu Grada Lara Rakušić Ivanković.**

U ime Kluba vijećnika HDZ-a u raspravi je sudjelovao **vijećnik Marko Ožić-Bebek.**

**Vijećnik Jure Brkan** je sudjelovao u pojedinačnoj raspravi.

**Predsjednica Gradskog vijeća Grada Makarske Gordana Muhtić** je sudjelovala u pojedinačnoj raspravi.

U pojedinačnoj raspravi je sudjelovao **vijećnik Petar Kelvišer.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o izmjeni i dopuni Odluke o naknadi vijećnicima Gradskog vijeća Grada Makarskestavila na glasovanje.

*Odluka o izmjeni i dopuni Odluke o naknadi vijećnicima Gradskog vijeća Grada Makarske je usvojena jednoglasno sa 13 (trinaest) glasova ZA.*

1. **Prijedlog** **Odluke o izmjenama i dopunama Odluke o povjeravanju obavljanja komunalnih djelatnosti**

Uvodno obrazloženje prijedloga Odluke o izmjenama i dopunama Odluke o povjeravanju obavljanja komunalnih djelatnostije dao **privremeni pročelnik Upravnog odjela za razvoj Grada Matko Lovreta.**

S obzirom da za raspravu nije bilo prijavljenih vijećnika predsjednica Gradskog vijeća Grada Makarske je prijedlog Odluke o izmjenama i dopunama Odluke o povjeravanju obavljanja komunalnih djelatnostistavila na glasovanje.

*Odluka o izmjenama i dopunama Odluke o povjeravanju obavljanja komunalnih djelatnosti* *je usvojena jednoglasno sa 12 (dvanaest) glasova ZA.*

1. **Prijedlog Odluke o izmjenama i dopunama Odluke o postavljanju oznaka, uređaja i urbane opreme na području kulturno povijesne cjeline grada Makarske**

Uvodno obrazloženje prijedloga Odluke o izmjenama i dopunama Odluke o postavljanju oznaka, uređaja i urbane opreme na području kulturno povijesne cjeline grada Makarske je dao**privremeni pročelnik Upravnog odjela za razvoj Grada Matko Lovreta.**

**Vijećnik Petar Kelvišer** je sudjelovao u pojedinačnoj raspravi a na postavljene upite mu je odgovorio **privremeni pročelnik Upravnog odjela za razvoj Grada Matko Lovreta** nakon čega je vijećnik nastavio pojedinačnu raspravu. **Predsjednica Gradskog vijeća Grada Makarske Gordana Muhtić** je replicirala a **privremeni pročelnik Upravnog odjela za razvoj Grada Matko Lovreta** je odgovorio.

**Vijećnik Jure Brkan** je sudjelovao u pojedinačnoj raspravi.

**Predsjednica Gradskog vijeća Grada Makarske Gordana Muhtić** je sudjelovala u pojedinačnoj raspravi a na izlaganje joj je replicirao **vijećnik Marko Ožić-Bebek. Privremeni pročelnik Upravnog odjela za razvoj Grada Matko Lovreta** je odgovorio na izlaganje. **Vijećnik Petar Kelvišer** je replicirao predsjednici Gradskog vijeća Grada Makarske.

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o izmjenama i dopunama Odluke o postavljanju oznaka, uređaja i urbane opreme na području kulturno povijesne cjeline grada Makarskestavila na glasovanje.

*Odluka o izmjenama i dopunama Odluke o postavljanju oznaka, uređaja i urbane opreme na području kulturno povijesne cjeline grada Makarske je usvojena sa 9 (devet) glasova ZA i 4 (četiri) SUZDRŽANA glasa.*

1. **Prijedlog Odluke o izmjenama i dopunama** **Odluke o načinu pružanja javne usluge sakupljanja komunalnog otpada u Gradu Makarska**

Uvodno obrazloženje prijedloga Odluke o izmjenama i dopunama Odluke o načinu pružanja javne usluge sakupljanja komunalnog otpada u Gradu Makarska je dao **privremeni pročelnik Upravnog odjela za razvoj Grada Matko Lovreta.**

S obzirom da za raspravu nije bilo prijavljenih vijećnika predsjednica Gradskog vijeća Grada Makarske je prijedlog Odluke o izmjenama i dopunama Odluke o načinu pružanja javne usluge sakupljanja komunalnog otpada u Gradu Makarska stavila na glasovanje.

*Odluka o izmjenama i dopunama Odluke o načinu pružanja javne usluge sakupljanja komunalnog otpada u Gradu Makarska je usvojena jednoglasno sa 13 (trinaest) glasova ZA.*

1. **Prijedlog** **Zaključka o davanju suglasnosti Gradonačelniku Grada Makarske za pristupanje inicijativi Sporazuma gradonačelnika**

Uvodno obrazloženje prijedloga Zaključka o davanju suglasnosti Gradonačelniku Grada Makarske za pristupanje inicijativi Sporazuma gradonačelnika je dala **savjetnica pri Upravnom odjelu za razvoj Grada-zadužena za komunalno gospodarstvo Tamara Batinić Ćulav.**

U ime Kluba vijećnika HDZ-a u raspravi je sudjelovao **vijećnik Jure Brkan** kojemu je na izlaganje odgovorila **savjetnica pri Upravnom odjelu za razvoj Grada-zadužena za komunalno gospodarstvo Tamara Batinić Ćulav.**

U ime Kluba vijećnika SDP Makarska – Stjepan Zelić u raspravi je sudjelovala **vijećnica Tina Međurečan.**

**Vijećnik Petar Kelvišer** je sudjelovao u pojedinačnoj raspravi a na postavljene upite mu je odgovorila **savjetnica pri Upravnom odjelu za razvoj Grada-zadužena za komunalno gospodarstvo Tamara Batinić Ćulav.**

U pojedinačnoj raspravi je sudjelovala **predsjednica Gradskog vijeća Grada Makarske Gordana Muhtić** kojoj je na izlaganje replicirao **vijećnik Marko Ožić-Bebek. Predsjednica Gradskog vijeća Grada Makarske Gordana Muhtić** je odgovorila na repliku.

U pojedinačnoj raspravi je sudjelovao **vijećnik Petar Kelvišer.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Zaključka o davanju suglasnosti Gradonačelniku Grada Makarske za pristupanje inicijativi Sporazuma gradonačelnika stavila na glasovanje.

*Zaključak o davanju suglasnosti Gradonačelniku Grada Makarske za pristupanje inicijativi Sporazuma gradonačelnika je usvojen jednoglasno sa 13 (trinaest) glasova ZA.*

1. **Prijedlog Zaključka o davanju suglasnosti Gradonačelniku Grada Makarske za sklapanje Sporazuma o prijateljstvu i suradnji između Grada Makarske i Grada Požege**

Uvodno obrazloženje prijedloga Zaključka o davanju suglasnosti Gradonačelniku Grada Makarske za sklapanje Sporazuma o prijateljstvu i suradnji između Grada Makarske i Grada Požege je dao **predsjednik Odbora za međugradsku suradnju Frane Filipeti.**

U ime Kluba vijećnika HDZ-a u raspravi je sudjelovao **vijećnik Marko Ožić-Bebek.**

U ime Kluba vijećnika SDP Makarska – Stjepan Zelić u raspravi je sudjelovala **vijećnica Tina Međurečan.**

**Vijećnik Petar Kelvišer** je sudjelovao u pojedinačnoj raspravi a na izlaganje su mu odgovorili **predsjednica Gradskog vijeća Grada Makarske Gordana Muhtić** i **gradonačelnik Grada Makarske Zoran Paunović.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Zaključka o davanju suglasnosti Gradonačelniku Grada Makarske za sklapanje Sporazuma o prijateljstvu i suradnji između Grada Makarske i Grada Požege stavila na glasovanje.

*Zaključak o davanju suglasnosti Gradonačelniku Grada Makarske za sklapanje Sporazuma o prijateljstvu i suradnji između Grada Makarske i Grada Požege je usvojen jednoglasno sa 13 (trinaest) glasova ZA.*

1. **Prijedlog Zaključka o prihvaćanju Izvješća o radu Gradske galerije Antun Gojak za 2021. godinu**

Uvodno obrazloženje prijedloga Zaključka o prihvaćanju Izvješća o radu Gradske galerije Antun Gojak za 2021. godinu je dao **ravnatelj Gradske galerije Antun Gojak Josip Karamatić.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Jurica Klarić.**

U ime Kluba vijećnika HDZ-a u raspravi je sudjelovao **vijećnik Jure Brkan.**

**Vijećnik Petar Kelvišer** je sudjelovao u pojedinačnoj raspravi a na izlaganje mu je odgovorio **ravnatelj Gradske galerije Antun Gojak Josip Karamatić.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Zaključka o prihvaćanju Izvješća o radu Gradske galerije Antun Gojak za 2021. godinu stavila na glasovanje.

*Zaključak o prihvaćanju Izvješća o radu Gradske galerije Antun Gojak za 2021. godinu je usvojen jednoglasno sa 13 (trinaest) glasova ZA.*

1. **Prijedlog Zaključka o davanju suglasnosti na Izvješće o radu Gradske knjižnice Makarska za 2021. godinu**

Uvodno obrazloženje prijedloga Zaključka o davanju suglasnosti na Izvješće o radu Gradske knjižnice Makarska za 2021. godinu je dala **ravnateljica Gradske knjižnice Makarska Ana Duvnjak.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Jakša Jurasović.**

U ime Kluba vijećnika HDZ-a u raspravi je sudjelovao **vijećnik Jure Brkan.**

 Na izlaganja vijećnika je odgovorila **ravnateljica Gradske knjižnice Makarska Ana Duvnjak.**

**Vijećnik Petar Kelvišer** je sudjelovao u pojedinačnoj raspravi a na izlaganje mu je odgovorila **ravnateljica Gradske knjižnice Makarska Ana Duvnjak.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Zaključka o davanju suglasnosti na Izvješće o radu Gradske knjižnice Makarska za 2021. godinu stavila na glasovanje.

*Zaključak o davanju suglasnosti na Izvješće o radu Gradske knjižnice Makarska za 2021. godinu je usvojen jednoglasno sa 13 (trinaest) glasova ZA.*

1. **Prijedlog Zaključka o davanju suglasnosti na Izvješće o radu Gradskog muzeja Makarska za 2021. godinu**

Uvodno obrazloženje prijedloga Zaključka o davanju suglasnosti na Izvješće o radu Gradskog muzeja Makarska za 2021. godinu je dao **ravnatelj Gradskog muzeja Makarska Marinko Tomasović.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Jurica Klarić.**

U ime Kluba vijećnika HDZ-a u raspravi je sudjelovao **vijećnik Jure Brkan.**

**Gradonačelnik Grada Makarske Zoran Paunović** je sudjelovao u raspravi.

U pojedinačnoj raspravi je sudjelovala **predsjednica Gradskog vijeća Grada Makarske Gordana Muhtić.**

**Vijećnik Petar Kelvišer** je sudjelovao u pojedinačnoj raspravi.

 Na izlaganja iz rasprave vijećnika je odgovore dao **ravnatelj Gradskog muzeja Makarska Marinko Tomasović.**

**Predsjednica Gradskog vijeća Grada Makarske Gordana Muhtić** je sudjelovala u pojedinačnoj raspravi.

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Zaključka o davanju suglasnosti na Izvješće o radu Gradskog muzeja Makarska za 2021. godinu stavila na glasovanje.

*Zaključak o davanju suglasnosti na Izvješće o radu Gradskog muzeja Makarska za 2021. godinu je usvojen jednoglasno sa 13 (trinaest) glasova ZA.*

Sjednica je završila u 15.10 sati.

Zapisnik vodio:

Tonći Batinić, dipl. iur.

 **Tajnica**              **Predsjednica**

 **Gradskog vijeća**               **Gradskog vijeća**

Lara Rakušić Ivanković, dipl. iur.                                 Gordana Muhtić, dipl.iur.